Nosaltres | Tarraconense\nDesprés de tants missatges i explicacions que hem escoltat sobre el Sínode i la sinodalitat, queda clara, almenys, una cosa: que això del Sínode no és només una institució, ni un mètode o manera d’actuar, sinó, abans de res, un esperit que s’ha de viure. És la manera pròpia de viure l’Església de Jesucrist, la forma específica d’existir l’Església, inspirada per l’Esperit.\nAquesta forma específica es caracteritza pel fet de caminar un al costat de l’altre, creure i viure que formem una unitat, una comunió on tots ens sentim protagonistes, cadascun en el seu lloc i segons la seva missió.\nEl Papa convoca aquest Sínode precisament perquè recull una inquietud compartida per molts: hem de millorar la manera de viure i actuar a l’Església, per tal d’arribar a ser més fidels al que ella és per naturalesa, és a dir, un poble que camina sinodalment. Per això, la pregunta concreta que ens fa és: com podríem millorar la nostra manera de vida a l’Església en aquest sentit? Què hauríem de viure o fer per a demostrar que som un poble unit i divers?\nEns equivocaríem si creguéssim que la resposta a aquestes preguntes consisteix a trobar una organització, una estructura, un sistema de relacions entre nosaltres. Això és bastant fàcil. Hi ha molts especialistes, sociòlegs, estrategs, etc., que saben molt d’això.\nEl primer que hem de fer és discernir si tenim esperit sinodal. Es poden recordar alguns signes:\n– Tenim bon esperit sinodal, si quan parlem de l’Església, de la Diòcesi, de la parròquia, fem servir espontàniament més el “nosaltres” que el “jo”, en contrast amb “ells”. Sobretot, quan aquest “ells” es refereix a la jerarquia, aquella mena d’abocador on pararan totes les responsabilitats de les nostres fallades i deficiències.\n– Tenim bon esperit sinodal quan m’alegro si l’Església fa una cosa bona, és fidel a Jesucrist i autèntica, i sofreixo quan constato un defecte. I si tinc ulls per a reconèixer una cosa i una altra. I si em pregunto, abans que res, què puc fer jo perquè tot millori.\n– Tenim bon esperit sinodal quan reconec que l’oració solitària, amagada, veritable, humil, senzilla i possiblement repetitiva, d’una anciana oblidada, és també la meva oració, la nostra oració. I si a més ens diu, potser, que ha pregat pels seus néts, per algú malalt, pel matrimoni veí que està a punt de fracassar…\n– Tenim bon esperit sinodal quan en ensopegar amb fidels membres de l’Església, que tenen un llenguatge i maneres d’expressió diferents als nostres, no els sento estranys i distants, sinó que miro de trobar les petjades de l’Esperit que hi ha en ells, els escolto i els comunico la petjada de l’Esperit que potser també hi ha en nosaltres.\nEl bon esperit sinodal no s’obté amb una xerrada, un curset, una lectura. Abans de res cal demanar-ho i rebre-ho. Perquè és un do de l’Esperit Sant. D’Ell ens ve llum per a mirar, ànim per a caminar, amor per a veure proper al germà. Començar qualsevol reunió sinodal pregant no és una recomanació, sinó un mandat, una exigència absolutament ineludible.


Demanen que no se celebri el White Summer Festival de Pals • Ràdio Capital de l'Empordà\nEl White Summer Festival de Pals va confirmar que se celebraria tot i la pandèmia del coronavirus implementant un protocol de seguretat. Ara però, des de Compromís amb Pals han demanat públicament que no se celebri el festival als Masos de Pals, i l’Ajuntament de Pals s’està estudiant la documentació entregada per l’organització.\nLa formació política assegura que “és un perill innecessari permetre aquest acte”. Un dels motius és que pot posar “en risc la salut de la població del municipi” tenint en compte “que la mitjana d’edat dels veïns i les veïnes és alta i entra dins la població de risc per motiu d’edat”. Però des de l’organització expliquen a Ràdio Capital de l’Empordà que la celebració del festival es farà “amb un aforament més reduït en un espai de més de 50.000 m2 de naturalesa que permetrà garantir les distàncies de seguretat“.\nUn White Summer Festival garantint les distàncies de seguretat\nMalgrat la petició de la formació política de desautoritzar la celebració, l’Ajuntament de Pals encara no ha donat permís per celebrar el White Summer Festival d’enguany. És per això, que fonts del consistori confirmen a Ràdio Capital que “s’està estudiant” el futur d’aquesta edició després que rebessin la documentació del projecte aquest dimarts.\nImatge d’arxiu del White Summer Festival als Masos de Pals | Imatge de l’organització\nEl consistori espera que el departament de Salut es pronunciï, però que ells estan estudiant “si podem o no denegar el White Summer“. Fonts de la Casa de la Vila, expliquen a aquesta emissora, que “no s’ha autoritzat en cap moment” encara que els organitzadors ja estiguin venent entrades i fent publicitat, ho estan fent “sota la seva responsabilitat”.\nUna de les principals preocupacions de Compromís amb Pals són els nous repunts de casos de coronavirus que hi ha a Catalunya com també a altres indrets de l’estat Espanyol, que han obligat a confinar part de la població i a fer obligatori l’ús de la mascareta encara que es pugui mantenir la distància de seguretat.\nA més a més, des del Partit Socialista de Catalunya Pals, també es mostren partidaris de suspendre el festival per “evitar rebrots del coronavirus”. Per això, han adreçat una instància a la conselleria de Salut per fer-li arribar la preocupació que “l’ajuntament autoritzi la celebració d’aquest esdeveniment”.\nUna preocupació que comparteixen des de l’equip de govern que ja han cancel·lat o readaptat actes culturals organitzats per aquest estiu, com la Nit de les Espelmes.\nEl festival està previst que se celebri als Masos de Pals de l’1 al 23 d’agost. Aquesta edició, a més a més, han canviat la programació per a fer-la més pròxima a la ciutadania impulsant la cultura local. Per això durant el festival hi haurà actuacions de CESC, RIVER OMELET, BESMAYA o VEIL, entre d’altres. En edicions anteriors, ha arribat als més de 180.000 assistents i sempre s’ha celebrat a l’aire lliure.\nArticle anteriorSegueix la recerca 24 hores després de la dona desapareguda a Mont-ras\nArticle següentEl festival MUSICAB presenta cartell amb Cala Vento, Núria Graham o Meritxell Neddermann


La Fundació Mona, amfitriona d'honor d'un vi de l'Empordà - Diari de Girona\nLa Fundació Mona, amfitriona d'honor d'un vi de l'Empordà\nHan creat un producte únic i molt especial: el MONOvarietal\n27.05.2018 | 01:04\nPoder gaudir d'un bon vi de l'Empordà i, a la vegada, ajudar una entitat selvatana sense ànim de lucre. Amb aquesta il·lusió, la Fundació Mona de Riudellots de la Selva i el celler La Vinyeta de Mollet de Peralada han unit esforços i passió per crear un producte únic i solidari: el MONOvarietal. Es tracta de dos vins –un de blanc i un de negre–il·lustrats amb els membres més simpàtics i coneguts del centre de recuperació de primats: l'Abu i en Bongo.\n«Els anomenem Mono perquè són vins elaborats amb una sola varietat de raïm», explica el propietari del celler empordanès, Josep Serra, qui precisa que per al vi blanc han utilitzat malvasia i, per al negre, monestrell, dues varietats molt antigues de l'Empordà que el celler ha recuperat.\nLa imatge i el nom al vi blanc les hi posa un macaco, l'Abu, mentre que al negre, ho fa un ximpanzé, en Bongo. «Quan la gent ens ve a visitar, l'Abu i en Bongo són els primats que més recorden», explica la directora del centre, Olga Feliu, que precisa que tots dos són mascles dominants en els seus grups.\nDe l'Abu remarca que és a Mona des de fa 10 anys, que li agrada tot el menjar i que, un mes després d'arribar, ja s'havia acabat tota l'herba de la instal·lació.\nD'en Bongo ressalta que és molt atractiu i fotogènic, que és al centre des de l'any 2004 i que, quan té visites, li agrada fer demostracions de força fent uns salts i picant-se al pit. Actualment, Mona té quatre macacos i 14 ximpanzés.\nElls, però, no seran els únics escollits per formar part d'aquesta iniciativa. «La idea és que cada any s'utilitzi la imatge de dos dels primats que tenim al centre i que les ampolles es puguin col·leccionar», detalla Feliu. Una col·laboració que La Vinyeta també vol mantenir en el futur.\n«Volem que duri en el temps, que la puguem gaudir tots plegats i que en treguin benefici els animals», assenyala Serra, qui especifica que, a més, són vins vegans. «No s'ha utilitzat cap derivat animal ni gelatina en el seu procés d'elaboració, ja que creiem que en aquest cas, més que en cap altre, està justificat», afegeix.\nDe moment, s'han elaborat 3.500 unitats de cada varietat, que es podran adquirir d'aquí a tres setmanes en botigues especialitzades, a La Vinyeta, a la Fundació Mona i en alguns restaurants de la demarcació gironina. «Implicar els restaurants de la zona ens permet arribar a un públic que potser no ens coneix i al qual no arribaríem d'una altra manera», lloa la directora del centre.\nEl preu de cada ampolla a la botiga és d'entre 7,5 i 8 euros, una part dels quals es destinaran al centre. «No volem que sigui un producte elitista, el que volem és que la gent s'animi a tastar els vins i a conèixer la Fundació Mona», indica el propietari del celler empordanès, qui assegura que està «satisfet» de ser part d'aquest projecte amb «ànima».\nLa presentació oficial de la iniciativa i dels vins MONOvarietals Abu i Bongo està prevista per al pròxim 28 de juny a la llibreria Laie de Barcelona.\nFitxa tècnica L´etiqueta aporta detalls dels dos protagonistes. La Selva


Suport institucional del Pirineu per tirar endavant la candidatura dels Jocs d'Hivern - FÒRUM.ad\nSuport institucional del Pirineu per tirar endavant la candidatura dels Jocs d’Hivern\nOn: 08/10/18 19:57\nLes institucions del Pirineu han rebut amb satisfacció l’aval del Comitè Olímpic Internacional (COI) perquè el projecte Pirineus-Barcelona presenti la candidatura per organitzar els Jocs Olímpics d’Hivern del 2030. Així ho han manifestat els principals representants de les tres comarques que podrien acollir les competicions d’esports de neu: els presidents dels Consells Comarcals de l’Alt Urgell, Jesús Fierro, i de Cerdanya, Ramon Moliner, i el síndic del Conselh Generau d’Aran, Carlos Barrera.\nL’alcalde de la Seu i president de la Mancomunitat per a la Promoció de l’Esquí Nòrdic, Albert Batalla, també s’ha felicitat d’aquest vistiplau del COI. Per al representant de les estacions d’esquí de fons, tant la candidatura com, si s’escau, el fet d’acollir els Jocs són “una oportunitat per promocionar” aquesta modalitat, minoritària al Pirineu però que és molt popular i mediàtica en països del nord i el centre d’Europa.\nA nivell comarcal, tant el president de l’Alt Urgell com el de la Cerdanya creuen que a partir d’ara caldrà seguir treballant i fent “esforços” per fer realitat el projecte. Jesús Fierro creu que, tot i que la Seu no disposa d’instal·lacions d’esports de neu o gel, “l’experiència” que té com a ciutat olímpica a Barcelona’92 pot aportar un valor afegit al projecte.\nDe la seva part, Ramon Moliner ha destacat que la Cerdanya és un punt clau en la candidatura gràcies a la proximitat amb Barcelona i les instal·lacions ja existents a l’estació de La Molina, que compta amb una dilatada experiència en l’organització de competicions internacionals, també en l’àmbit paralímpic. Moliner ha recordat que si la candidatura del Pirineu es veu ara viable és perquè el COI ha flexibilitzat els seus criteris. L’organisme vol recuperar l’essència dels Jocs d’anys enrere i, però això, vol exigir a les noves candidates que l’organització no suposi una despesa excessiva o inútil per al territori. Els dirigents comarcals creuen que les instal·lacions esportives ja hi són i que, en tot cas, seria un incentiu per resoldre projectes viaris pendents, com ara la millora de la carretera C-16 i la modernització de la línia ferroviària Barcelona-Puigcerdà.\nSuport unànime a l’Aran\nEl síndic d’Aran, Carlos Barrera, ha recordat que la setmana passada ja va convocar un Consell d’Alcaldes per donar suport al projecte i que la moció es va aprovar per unanimitat. Barrera també veu en la candidatura “una oportunitat d’or” per millorar les comunicacions; concretament, l’N-230, la C-28 i la connexió amb la frontera francesa.\nDe la seva banda, el director comercial de Baqueira Beret, Xavier Ubeira, considera que la celebració d’uns Jocs situaria l’estació aranesa “al lloc que li pertoca internacionalment”. Ubeira ha explicat que, aquesta mateixa temporada, Baqueira Beret ja té planificades competicions de Copa del Món, que en la majoria d’esports d’hivern és l’esglaó previ als Jocs. A més, ha dit que s’hauran de preparar i homologar pistes d’esquí per estar a l’altura dels requisits del Comitè Olímpic Internacional, tot i que ha afegit que el marge de dotze anys, fins arribar a l’any 2030, els dona la tranquil·litat suficient per planificar amb garanties.\nPrevious Post: El PS esmena a la totalitat la llei de la Funció Pública “per no consensuar-la amb els treballadors”\nNext Post: La Federació d’Associacions de la Gent Gran reclama una pensió mínima de 1.200 euros


Elena i Batlle fan una valoració positiva de la primera nit de toc de queda amb desallotjaments sense incidents La República\nElena i Batlle fan una valoració positiva de la primera nit de toc de queda amb desallotjaments sense incidents\nACN Barcelona.-El conseller d’Interior, Joan Ignasi Elena, i el tinent d’alcaldia de Seguretat de Barcelona, Albert Batlle, han fet aquest dissabte una valoració positiva de la primera nit de toc […]\nACN Barcelona.-El conseller d’Interior, Joan Ignasi Elena, i el tinent d’alcaldia de Seguretat de Barcelona, Albert Batlle, han fet aquest dissabte una valoració positiva de la primera nit de toc de queda, amb desallotjaments sense incidents. Elena ha indicat a Rac 1 que a la 1 de la matinada es van produir les imatges d’aglomeracions que ja s’havien produït en dies i setmanes anteriors, però la ciutadania va marxar a instàncies dels agents de seguretat. “Ha estat bastant tranquil i bastant seguit, estem força satisfets. No hi ha hagut incidents i al final s’ha complert el toc de queda”, ha apuntat el conseller. Batlle ha remarcat que la nit ha estat “raonablement tranquil·la”. “Si no a la 1, però cap a les 2 estava la ciutat pràcticament buida”, ha dit.\nElena ha argumentat que l’aval del toc de queda es va conèixer al migdia, i que també hi ha turistes que no es van assabentar. Al seu parer, si la primera nit ha anat així, “el que és raonable és que les següents nits aniran millor encara”. També ha opinat que les festes privades a cases segur que s’han produït, però ha opinat que ha estat “mínim en proporció”. “Al final, aquí l’objectiu és que aquella interacció social que es produïa d’una forma més relaxada no es produís durant un temps. Crec que en general s’ha aconseguit”, ha conclòs.El conseller ha considerat que el missatge del TSJC sobre el toc de queda és “raonable”, en el sentit que la limitació de drets que suposa un toc de queda ha d’estar “molt justificada”. En tot cas, ha confiat que el tribunal torni a avalar la mesura la propera setmana perquè les dades d’incidència seguiran sent molt elevades. Per la seva part, Albert Batlle ha remarcat que ja eren conscients que aquesta seria una primera nit “complicada”, però ha opinat que el dispositiu conjunt ha estat “molt afinat”. Si bé la presència als espais habituals a la 1 de la matinada era “nombrosa” i “no es diferenciava d’altres nits”, a partir de llavors es va produir un “buidatge continuat”, espontani i també motivat per l’acció de la policia. Encara sense dades sobre denúncies, ha remarcat que l’índex de trucades per molèsties al domicili també ha estat inferior a altres setmanes.En general, Batlle s’ha mostrat partidari de replantejar els horaris de l’oci nocturn i avançar-ne el seu tancament.


Es pot consumir pa a les dietes? | Blog del CRAI Biblioteca de Farmàcia i Ciències de l'Alimentació\n← L’art del menjar. De la natura morta a Ferran Adrià\n“El Joven Farmacéutico” →\nUn estudi realitzat per la Unidad de Nutrición Clínica y Dietética del Hospital de La Paz, de Madrid, considera que el consum de pa no només permet la pèrdua de pes, sinó que també té aspectes beneficiosos. Segons la responsable d’aquesta unitat de nutrició, Carmen Gómez Candela el consum de pa no afecta a la dieta, ja que produeix una sensació de sacietat i això contribueix a que hi hagi un menor risc d’abandonar-la.\nEl consum del pa ha disminuït dràsticament a Espanya, i està per sota dels 220-250 g. diaris que aconsellen els nutricionistes. Tal com ha dit Gómez Candela, “No se justifica la exclusión del pan en las dietas”, considera que el pa integral és el més recomanable, perquè és el que té més fibra, en canvi, el pa torrat és pa deshidratat i té més calories al igual que el pa de motlle.\nPer mantenir-nos en el nostre pes ideal, hem de seguir una dieta equilibrada amb pocs greixos i practicar exercici físic de manera regular.\nPer llegir l’article complet clique aquí.\nAquesta entrada s'ha publicat en Aliments, Nutrició i etiquetada amb bread, consum aliments, dieta equilibrada, Estudi nutricional, pa, pan. Afegiu a les adreces d'interès l'enllaç permanent.


El PSOE guanya les eleccions però necessitarà pactar mentre el PP pateix una derrota històrica - Diari de Girona\nEl PSOE guanya les eleccions però necessitarà pactar mentre el PP pateix una derrota històrica\nERC guanya les eleccions a Catalunya aconseguint 15 diputats seguit molt de prop pel PSC gràcies a una participació històrica\nredacció / agències 28.04.2019 | 09:07\nEl PSOE ha guanyat les eleccions generals d'aquest diumenge, però necessitarà pactar per arribar a la majoria absoluta. La sumaria amb Ciutadans: el partit de Pedro Sánchez té 123 escons i el d'Albert Rivera, 57. El gran perdedor de la jornada és el Partit Popular, que ha patit una caiguda històrica i ha perdut 72 escons més de la meitat dels 137 que tenia. El partit taronja és, juntament amb el PSOE, el gran guanyador de la jornada, perquè ha aconseguit escalar posicions i situar-se a poc més d'un punt de fer el 'sorpasso' al PP. Ha passat de 32 a 57 diputats.\nA Catalunya, ERC ha guanyat per primera vegada a la seva història unes eleccions generals. Ha obtingut 15 diputats, mentre el PSC se situa en segon lloc, amb 12 representants, però a només un punt de distància en percentatge de vot. En Comú Podem passa de primera a tercera força amb 7 escons, i el segueixen JxCat (7), Cs manté els 5, el PP baixa de 6 a 1 i VOX (1) entra per primera vegada amb més de 124.000 vots.\nAixí vam viure el minut a minut de la jornada electoral:\nSánchez: "Ha guanyat el futur, ha perdut el passat\nEl líder del PSOE, Pedro Sánchez, ha sortit a celebrar la seva victòria a les eleccions amb un miler de militants que s'han concentrat a les portes de Ferraz i els ha dit que aquest triomf suposa que ha "guanyat el futur i ha perdut el passat "i que va estendrà" a tots els grups per governar dins de la Constitució ". Milers de simpatitzants que li cridaven "amb Rivera no!". Sánchez ha respost: "Crec que ha quedat bastant clar". Els seguidors socialistes han ovacionat en un gest de complicitat a Unides Podem: "Sí es pot!".\nCasado admet que el resultat del PP és "molt dolent" i demana al PSOE un Govern sense els independentistes\nEl líder del PP, Pablo Casado, ha admès aquest diumenge que el resultat del seu partit ha estat "molt dolent" i s'ha compromès a treballar amb "la màxima il·lusió i responsabilitat" per "recuperar suport" davant les properes eleccions de maig. Dit això, ha demanat a més al PSOE un Govern sense els independentistes. "Sempre he dit que el PSOE és un gran partit, clau en la història recent d'Espanya i vist el resultat, espero pugui dur acords de governabilitat sense necessitar als independentistes. Per al PP el primer és Espanya i esperem que el nostre país estigui a l'altura de les circumstàncies ", ha proclamat. A més, i atès que cal un mes per a les autonòmiques, municipals i europees, ha assenyalat que els resultats del 28 d'abril han de servir per demostrar que el centredreta ha de unir-se i fer una estratègia de campanya amb la qual el votant s'adoni que la "fragmentació només ha afavorit a Pedro Sánchez".\nBatet celebra que Sánchez torni a ser president i vaticina que "continuarà treballant amb més força"\nLa cap de llista del PSC per Barcelona al 28-A, Meritxell Batet, ha celebrat que Pedro Sánchez torni a ser president i ha augurat que "continuarà treballant amb més força" perquè compten amb "gairebé 40 diputats més". La candidata electa ha celebrat la victòria del PSC, que remunta després de dues eleccions en què la formació havia patit una davallada de vots. "Per sobre de la crispació i els insults que alguns han volgut imposar en campanya, els socialistes hem aconseguit el suport", ha reivindicat Batet, que ha agraït la confiança dels electors que els han votat "sempre", "als que han tornat" i als que els han triat per primer cop. En la breu intervenció que ha fet des de la seu del PSC, Batet també ha felicitat ERC "pel seu bon resultat".\nMontse Bassa (ERC): "Hem guanyat per la Dolors; anirem a Madrid amb el cap ben alt a treballar per la independència"\nLa cap de llista d'ERC al Congrés, Montse Bassa, ha dedicat la victòria a la seva germana, empresonada a Alcalá-Meco. "Hem guanyat per la Dolors; podem dir ben alt i clar que estem més a prop de llibertat", ha assegurat. "Anirem a Madrid amb el cap ben alt a treballar per la independència de Catalunya", ha dit Bassa, després que els republicans hagin assolit un resultat històric a la demarcació.\nCuevillas celebra els bons resultats del sobiranisme\nEl candidat de JxCat, Jaume Alonso-Cuevillas, que manté els dos diputats, ha felicitat ERC i es felicita pels bons resultats que el sobiranisme ha assolit aquest 28-A tot i que "molta gent ha votat amb el cor dividit" perquè no hi havia una candidatura única.\nLamuà: Portarem amb orgull ser l'única força no independentista de Girona al Congrés\nEl cap de llista del PSC, Marc Lamuà, s'ha mostrat "satisfet" d'haver mantingut el diputat i ha dit que portaran "amb orgull" ser "l'única força no independentista" que entra el Congrés per Girona.\nLuengo diu que han fet un gran resultat tot i pedre l'escó\nEl candidat d'En Comú Podem (ECP), Joan Luengo, que s'ha quedat a les portes de mantenir la representació del 2016, lamenta "que hagi anat de pocs vots" però diu que la candidatura ha fet "un gran resultat".\nERC manté la seva victòria a Catalunya\nEl PSOE guanya les eleccions al Congrés dels Diputats amb 122 escons, 37 més que els obtinguts el juny del 2016, amb el 75,79% escrutat. El PP ocupa la segona posició amb 65 diputats, una davallada de 72 respecte als últims comicis. Cs se situa en tercera posició, amb 57 escons, 25 més, i passa per davant d'Unides Podem, que perd representació, dels 71 del 2016 a 42.\nEl partit d'extrema dreta Vox irromp a la cambra baixa espanyola amb 24 diputats. Amb aquests resultats, el PSOE i Cs sumen majoria absoluta, mentre que els socialistes també la sumarien amb Unides Podem i el suport de formacions independentistes. En canvi, el bloc de dretes queda lluny dels 176 diputats.\nPel que fa a ERC, obté 15 diputats i en suma 6 respecte el 2016. JxCat aconsegueix 7 diputats, un menys que en les últimes eleccions. El PNB suma un representant i arriba als 6, mentre que Bildu n'aconsegueix 5 i en suma 3.\nEl PSOE guanya arreu menys Catalunya, el País Basc i Navarra\nPer comunitats autònomes, el PSOE s'ha imposat a pràcticament totes les comunitats autònomes. El mapa s'ha tenyit de vermell arreu excepte a Catalunya, on ha guanyat ERC, el País Basc, on s'ha imposat el PNB, i Navarra, on ha guanyat la coalició de Navarra Suma.\nEls socialistes, per exemple, recuperen el primer lloc a Andalusia que el 2016 va ser per al PP. De fet, a Andalusia els populars queden en tercer lloc, per darrere de Cs. La mateixa situació s'ha produït a la Comunitat de Madrid, on el PSOE aconsegueix el primer lloc i Cs passa per davant del PP. I a Galícia, els socialistes s'han imposat al PP.\nAmb el 73% escrutat, el PSOE guanya al País Valencià amb 10 escons, per davant del PP (7), Cs (6), Podem (5), Vox (3) i Compromís. A les Illes Balears, amb més del 80% escrutat, el PSOE (3) s'imposa, seguit d'Unides Podem (2), Cs (1), PP (1) i Vox (1).\nERC manté la seva victòria a Catalunya amb el 75% escrutat\nERC manté la seva victòria a Catalunya amb el 75% escrutat, en obtenir 15 diputats, mentre el PSC se situa en segon lloc, amb 12 representants, però a només un punt de distància en percentatge de vot.\nAmb l'escrutini al 75%, En Comú Podem, que va guanyar les eleccions del 2016 amb 12 escons, baixa fins a la tercera posició, amb 7 parlamentaris, els mateixos que obté JxCAT, que en perd un.\nCiutadans manté els cinc diputats que va obtenir el 2016, mentre el PP perd cinc dels seus sis representants i es queda amb un, igual que Vox, que per primera vegada aconsegueix un parlamentari a Catalunya.\nPedro Sánchez arriba a la seu del PSOE entre aplaudiments i crits de "president!"\nEl president del Govern, Pedro Sánchez, ha arribat cap a les 21.20 a la seu del PSOE al carrer Ferraz, on unes 200 persones l'han rebut amb aplaudiments i crits de "president !, president!".\n"Se nota, se siente, Pedro presidente" o "Ista, Ista, Espanya és socialista" són algunes de les consignes corejades.\nBrandant banderoles del partit, tots miren als balcons de Ferraz esperant que aparegui el seu líder, mentre el partit fa proves de megafonia.\nSánchez, que seguirà l'escrutini des del seu despatx de la quarta planta, ha entrat pel garatge en el seu cotxe oficial acompanyat d'altres cotxes amb personal de la Moncloa.\nLa primera dada del Senat dóna la victòria al PSOE\nDarrere figuren, sempre condicionat al nivell d'escrutini de cada província, Esquerra amb 12 senadors, el PNB amb vuit i Junts amb quatre i Unides Podem i Bildu amb dos cadascun\nERC és el partit més votat a Girona i a Figueres, Cs experimenta un gran ascens i JxCat es situa com a quarta força\nAmb més del 40% dels vots escrutats, ERC se situa com el partit més votat a la ciutat de Girona aquest 28 d'abril. Darrere seu hi ha JxCat i el PSC. A més distància hi ha En Comú Podem, Cs, Front Republicà, PP i Vox.\nAmb el 50% de vot escrutat, ERC se situa com el partit més votat a la ciutat de Figueres aquest 28 d'abril. Darrere seu, a molt poca distància hi ha el PSC. Cs que experimenta una pujada important seria la tercera força i JxCat cauria a la quarta posició.\nERC guanya les eleccions a Catalunya aconseguint 15 diputats, amb el 25% del vot escrutat\nERC aconsegueix uns resultats històrics amb 15 diputats, amb el 25% del vot escrutat en les eleccions del 28-A. Són 6 diputats més dels que van obtenir els republicans en les darreres eleccions espanyoles del 2016. En segona posició se situa el PSC que puja 5 diputats fins als 12. Els comuns, que van guanyar a Catalunya en els darrers comicis al Congrés obtenint 12 diputats, baixen fins a la quarta posició empatant a 7 amb JxCat. Mentre que la candidatura postconvergent perd un escó. Cs es manté amb els 5 disputats mentre que la candidatura del PP encapçalada per Cayetana Álvarez de Toledo perd 5 escons i només obté un diputat. Amb el 25% del vot escrutat a Catalunya, Vox entra al Congrés amb un representant mentre que Front Republicà se'n queda fora.\nAmb el 10% escrutat, el PSOE es manté al capdavant amb 128 escons, encara que cap bloc suma majoria\nEl recompte provisional dels vots de les eleccions generals d'aquest diumenge, amb el 10,56% dels vots escrutats, manté el PSOE en primer lloc amb 128 escons i el 29,53% dels vots, amb el PP en segona posició , però a gran distància, amb el 17,42%, i 65 diputats. En tercer lloc segueix Ciutadans amb el 12,18% i 47 diputats, mentre que Unides Podem i les seves confluències sumen el 13,44% i 37 escons. Vox s'estrena al Congrés amb el 8,59% i 22 representants. Cap d'aquests blocs aconsegueix la majoria absoluta, el que obligaria a comptar amb les formacions d'àmbit territorial. En aquest sentit, Esquerra (ERC) guanya a Catalunya amb el 2,89% estatal i 15 diputats, mentre que Junts es queda en el 1,60% i 7 escons. Per la seva banda, el PNB puja al 5,93% i sis diputats, i Bildu apareix amb tres escons (3,43%).\nA Catalunya, amb el 15,9% escrutat, guanya ERC i VOX aconsegueix 1 diputat\nLa candidatura d'ERC s'ha imposat a Catalunya durant les eleccions al Congrés amb el 15,91% escrutat, en aconseguir el 25,82% dels vots i 15 diputats, aconseguint sis més que en els comicis de juny de 2016.\nEl PSC segueix a la formació republicana amb 12 diputats i el 22,77% dels vots, i després se situen les formacions d'En Comú Podem (7), JxCat (7 escons), Cs (5), PP (1) i entraria per primera vegada a l'hemicicle VOX (1).\nEn les eleccions de juny de 2016, EnComúPodem va aconseguir 12 diputats (24,53% de vots, ERC-CATSI setembre (18,18%), PSC-PSOE 7 (16,1%), CDC agost (13,9%) , PP 6 (13,36%), Cs 5 (10,94%) i VOX va ser un dels partits que es va quedar sense escons (198 vots, 0,01%).\nAmb el 5,7%, ERC guanya a Catalunya amb 15 diputats seguit del PSC\nLa candidatura d'ERC ha guanyat a Catalunya les eleccions al Congrés amb el 5,73% escrutat, en aconseguir el 27,1% dels vots i 15 diputats, amb un PSC que el segueix amb 12 escons i el 21,72% de vots.\nDesprés, se situen les formacions de JxCat (8 escons), En comú Podem (6), Cs (5), PP (1) i entraria per primera vegada a l'hemicicle VOX (1).\nLa primera dada oficial dóna la victòria al PSOE amb 130 escons i Vox irromp amb 21 diputats\nLa primera dada oficial del recompte de les eleccions generals d'aquest diumenge, amb el 4,21% del vot escrutat, dóna la victòria al PSOE amb un suport del 28,38%, i 130 escons, seguit del PP amb el 19% i 70 diputats.\nLa tercera plaça és per a Ciutadans amb el 10,76% i 41 diputats, mentre que Unides Podem i els seus confluències sumen 35 escons. A l'hemicicle irromp Vox amb el 7,89% i 21 escons.\nEn les eleccions de 2016, el PP va guanyar amb un suport del 33,01% i 137 diputats (incloent els dos d'UPN i el de Fòrum), mentre que el PSOE va retenir la segona plaça amb el 22,63% i 85 escons ( incloent el de Nova Canàries). Units Podem i els seus confluències van sumar el 21,15% i 71 diputats (incloent els quatre de Compromís que després es van anar al Mixt), i Ciutadans va quedar quart amb el 13,06% i 32 representants.\n28-A: JxCat demana "prudència" davant els sondejos i enquestes del vespre\n"Prudència". JxCat ha demanat cautela a les 20:15 hores, just després de conèixer les enquestes de TV3 i Catalunya Ràdio. En una atenció als mitjans des de l'Hotel Catalonia Plaça, la candidata Míriam Nogueras i el portaveu parlamentari Eduard Pujol han reclamat "prudència" a l'hora de mesurar els sondejos a peu d'urna d'aquest diumenge, per a les eleccions espanyoles. Nogueras ha celebrat "l'alta participació" del 28-A i ha opinat que es demostra que tot el que ocorri a Espanya ha de passar per Catalunya. Al seu torn, Pujol ha recordat que aquestes són les primeres eleccions espanyoles de JxCat, i ha mantingut la precaució: "Esperem que la nit sigui llarga".\nNogueras ha insistit que no es pot governar en contra de Catalunya, i que els catalans responen "sempre" votant: "Mereixem ser escoltats". Al seu torn, Pujol ha lamentat que en aquests comicis hi ha hagut candidats empresonats i a l'"exili", i ha reclamat que les cancelleries i ministeris d'arreu del món tinguin present l'"alta participació" a Catalunya.\nERC i PSC lideren sondejos a Catalunya i Vox i Front Republicà aconsegueixen escó\nERC aconseguiria la victòria a Catalunya en les eleccions generals amb 13-14 escons, seguida del PSC, que obtindria 12 o 13 diputats, segons el sondeig ofert per TV3 i Catalunya Ràdio, segons el qual Vox i Front Republicà aconseguirien en aquesta comunitat un representant cada un.\nVox entraria al Congrés, segons els primers sondejos\nEl PSOE guanyaria les eleccions generals d'aquest diumenge amb un suport del 28,10% i un resultat d'entre 116 i 121 escons, seguit pel PP, amb 17,80% de vots, el que li dóna entre 69 i 73 diputats, segons una enquesta de GAD3 per a Televisió Espanyola i la Forta.\nEn tercer lloc, quedaria Ciutadans, amb un 14,4% de paperetes i entre 48 i 49 escons, seguit de Unides Podem, que baixaria a la quarta posició, amb 16,10% de suports i entre 42 i 45 escons. Segons aquesta enquesta, Vox s'estrenaria al Congrés en la cinquena posició, amb el 12,10% dels vots i de 36 a 38 diputats.\nPrimera enquesta: El PSOE guanya i el tripartit de dretes no suma majoria\nL'enquesta de GAD3 dona els següents resultats:\nPSOE: 116-121 diputats\nPP: 69-73 diputats\nCiudadanos: 48-49 diputats\nUnidas Podemos: 42-45 diputats\nVox: 36-38 diputats\nERC: 13-14 diputats\nPNV: 6 diputats\nJunts per Catalunya: 5 diputats\nEH Bildu: 2 diputats\nNavarra Suma: 2 diputats\nFront Republicà: 1 diputat\nCoalición Canaria: 1 diputat\nLa participació a Catalunya és del 43,5% fins a les dues, onze punts més que el 2016\n10-N: costa republicana i interior «puigdemontista».\nTsunami: «O l'Estat entén que 'sit and talk' és la via per resoldre el conflicte o el seu aïllament serà més gran».\nSánchez guanya; Vox talla cua, orelles i surt a espatlles.


viurealspirineus/Marta Lluvich 11:07 19/08/20\nL'entitat vol implementar la iniciativa amb itineraris comestibles entre els pobles del municipi\nels associació neix promou\nVeïns de Senterada plantant al jardí comestible que han construït/Cedida ACN\nSenterada, al Pallars Jussà, ha creat el primer jardí comestible. Es tracta d'una iniciativa de l'Associació Senterada municipi Viu i Sostenible, que ha nascut recentment, amb l'objectiu de treballar cap a un canvi de model i ser més autosuficients. En aquest primer hort s'hi ha plantat flors ornamentals comestibles, plantes aromàtiques i hortalisses. La idea és que tots els membres de l'entitat puguin collir plantes del jardí a canvi de plantar-ne una altra al seu lloc. En una segona fase l'Associació vol arribar a acords de custòdia amb horts per sembrar i plantar hortalisses locals i ja en una tercera fase dissenyar itineraris comestibles entre els pobles del municipi.\n(Foto: Gent plantant al jardí comestible de Senterada/Cedida a l'ACN per l'Associació Senterada municipi Viu i Sostenible)\nL'objectiu de l'Associació és intentar convertir altres espais del poble en petits jardins comestibles i transformar Senterada en un municipi inclusiu, resilient i sostenible. Un altre dels objectius que persegueix aquesta entitat és incentivar l'alimentació saludable amb producció agroalimentària ecològica i local, la sobirania alimentària i minimitzar el malbaratament alimentari.\nPel que fa al conreu d'horts, tenen l'objectiu de recuperar l'horta amb llavors tradicionals fomentant la biodiversitat cultivada, la producció locals i el conreu de la terra. Per poder-ho fer estan arribant a acords de custòdia amb propietaris de terrenys erms i abandonats per poder-los gestionar. Aquests horts faran intercanvis de tasques de voluntariat per cistells d'hortalisses. En cas d'excedents preveuen la donació d'aliments a entitats assistencials i ajuda social. Quan el projecte dels horts estigui més avançat volen fer a Senterada un dia de mercat perquè els productors locals puguin fer intercanvi i venda directa dels productes de l'hort.\nAlidé Sans als concerts a la fresca de la Pobla de Segur


Novetats discogràfiques setmana del 6 d'abril - Diari digital de Ràdio Platja d'Aro\nNovetats discogràfiques setmana del 6 d’abril\nAvui estrenem 66 nous temes que ja sonen al 102.7 de la FM. Us convidem a repassar les més destacades en aquest article.\nComencem com sempre amb els temes que ens arriben en llengua catalana. El grup mallorquí DONALLOP presenta un nou senzill digital, ‘Tots els motors’, la seva particular visió de l’himne pop dels enyorats Antònia Font. El senzill es va enregistrar en directe als estudis del productor Paco Loco el passat mes de desembre, en un descans de l’exitosa gira de presentació de Crisàlide. Així sona aquest tema que ens ha agradat molt.\nDonallop – Tots els motors\nTambé hem de parlar del darrer treball dels Escarràs. Sense marxar de les illes. Els mallorquins Escarràs presenten un nou senzill acompanyat d’un videoclip que ens treu a passejar per Felanitx i Portocolom. ‘Volant ras’ és el primer tema que Escarràs presenta després del seu disc debut (Escarràs, 2019) produït per Blau Produccions. Així sona aquest ‘Volant ras’.\nEscarràs – Volant ras\nL’entrada més destacada en castellà ens la porta la catalana Rosalía. Per sorpresa i amb el títol de ‘Dolerme’, Rosalía va llençar fa uns dies un nou tema a les plataformes digitals que, sempre sota la seva personal idiosincràsia musical, assumeix aquest cop la forma de balada romàntica.\nEscoltem doncs aquest ‘Dolerme’.\nSeguim repassant les novetats en castellà. A ‘Mi pequeño Chernóbil’ Leiva ha mirat pel retrovisor sense perdre la vista el volant, la cançó la va compondre el setembre passat a Buenos Aires i ens la va portar just, just per estrenar-la en l’enregistrament del seu directe Madrid Nuclear. Va ser la cançó inèdita, regal sorpresa, que van poder gaudir els quinze mil assistents del WiZink Center en una nit gloriosa on va repassar tota la seva història. Escoltem ‘Mi pequeño Chernóbil’.\nLeiva – Mi Pequeño Chernobil\nAltres entrades d’interès en accent hispà son Pastora Soler amb Blas Cantó, que ens porten ‘Mi luz’. Morat en presenta nou treball; ‘Nunca te olvidé’. I també estrenen cançó Marazu i Vanesa Martin, un senzill anomenat ‘Miedo’.\nA la resta del món les produccions no paren, o al menys, no paraven abans de la pandèmia i encara en rebem els fruits. És el cas del més nou d’Alessia Cara, que ha fet la banda sonora de la pel·lícula de Netflix ‘The willoughby’s’. El tema es diu ‘I Choose’ i sona així.\nDua Lipa ho ha tornat a fer. L’autèntica reina del pop en la indústria musical actual no deixa de sorprendre’ns en cap moment. Davant l’arribada del seu espectacular àlbum titulat ‘Future Nostàlgia’, volia donar-nos un nou avançament abans de la seva estrena a través d’una cançó senzillament brillant. I aquí la tenim. El tema es diu Breack my Heart i sona així de be.\nAcabem ressenyant que Eminem i Jessie Reyez s’han unit un cop més en la nova cançó ‘Coffin’. El molt esperat àlbum de debut de Reyez ‘Before Love Came To Kill Us’ ja està disponible, i que els 5 Seconds of Summer ens han fet arribar un nou senzill; ‘Wildflower’.\nEsperem que us hagi agradat aquest repàs. Si no, la setmana que ve ho tornarem a intentar 😉 Cuideu-vos molt i nosaltres us seguirem enviant força les 24 hores. Salut amics!\nPrevious Previous post: 191 casos diagnosticats i 15 morts de COVID-19\nNext Next post: 99.000 euros del Fons de Cooperació Econòmica de la Diputació


Ajuntament d'Alella - L'Ajuntament celebra el 6 d'abril el Dia Mundial de l'Activitat Física amb l'estrena del rocòdrom i de les rutes saludables\nMín. 6ºC Màx. 21ºC\nPublicat el 29 de març de 201829.03.2018\nL'Ajuntament celebra el 6 d'abril el Dia Mundial de l'Activitat Física amb l'estrena del rocòdrom i de les rutes saludables\nLes dues activitats són obertes a tothom i no cal inscripció prèvia\nEl 6 d’abril és el Dia Mundial de l’Activitat Física i Saludable i l’Ajuntament d’Alella ho celebra enguany per partida doble. Al matí s’estrenaran les rutes saludables i a la tarda hi haurà portes obertes al Rocòdrom perquè tothom qui vulgui pugui tastar el nou equipament esportiu que s’ha instal·lat al Pavelló Municipal d’Esports. Les dues estrenes són obertes a tota la ciutadania.\nLes Rutes Saludables d’Alella\nSón recorreguts que poden ser urbans, periurbans i naturals, de nivell fàcil o moderat i que estan a l’abast de tothom, i a més tenen algun valor afegit a interès històric i patrimonial o natural. Aquests itineraris s’inclouen en el paraigües del Pla d’Activitat Física, Salut i Esport (PAFES) promogut per la Generalitat. Els principals objectius d’aquest Pla són difondre les recomanacions de l’activitat física per a una bona salut, aconseguir una població més activa i crear nous espais per a la realització d’activitats físiques i saludables.\nA Alella, l’àrea d’Esports ha dissenyat dues rutes, una més curta, la ruta verda de 3,5 km, i una altra més llarga, la ruta taronja, de 6,5 km. El punt de partida i arribada de les dues rutes és la plaça de Germans Lleonart, on s’instal·larà un panell informatiu amb els recorreguts i directrius per iniciar-se i progressar. Posteriorment, s’equiparà amb senyalització permanent i alguns elements repartits pel recorregut que facilitaran l’execució d’estiraments i altres exercicis per complementar les sessions. Les dues rutes es poden realitzar caminant o corrent. Al llarg dels itineraris hi trobareu punts d’aigua per hidratar-vos i àrees de gossos per aquelles persones que vulguin fer-les amb els seus animals de companyia.\nAquestes rutes també seran un espai de prescripció per part de les persones referents en temes sanitaris del municipi amb l’objectiu conscienciar de la importància de realitzar un mínim de trenta minuts d’activitat física diària per a la millora i el manteniment de la condició física general.\nLes dues rutes es posaran a prova en la sortida popular programada per a divendres 6 d’abril coincidint amb el Dia Mundial de l’Activitat Física. L’hora de trobada serà a les 10h al punt de partida, la plaça dels Germans Lleonart i després de fer el recorregut de la ruta verda es convidarà a les persones assistents a recuperar forces amb un esmorzar de fruita. L’estrena de la ruta és oberta a tothom i no cal inscripció prèvia. I recordeu que L’activitat física moderada practicada regularment ajuda a prevenir les malalties coronàries, controlar la hipertensió, millorar la diabetis, reduir l’estrès, la depressió i el risc d’infart cerebral. A més contribueix a enfortir els lligams socials, fer amistats i conèixer una mica més el territori.\nMida: 111,85 kB\nPortes obertes al Rocòdrom d’Alella\nEl 6 d’abril serà també el dia de l’estrena d’una nova instal•lació esportiva: el Rocòdrom d’Alella. La construcció d’aquest nou equipament és una aposta decidida per incrementar la diversitat d’oferta de pràctica esportiva, i en especial, l’esport de lleure, al temps que dóna resposta a una increment demanda d’aquest tipus d’espai per part de joves del municipi practicants i aficionats a aquesta disciplina esportiva. La nova instal·lació està dissenyada per a la docència, la recreació i l’entrenament de l’activitat esportiva de l’escalada. El rocòdrom, que ha suposat una inversió de més de 39.000 euros, consta d’una estructura escalable diferenciada en dos zones:\nL’Ajuntament anima la ciutadania a conèixer i tastar aquest nou equipament en la jornada de portes obertes que es farà el 6 d’abril, de 17.30 a 19h amb la presència i suport de monitoratge especialitzat.


Hotel Gutshaus Kajahn Gustow Alemanya - Ofertes d'hotels amb els MILLORS DESCOMPTES EN LÍNIA\nVeure tots els 19 allotjaments a Gustow.\nProsnitz 1, Gustow, Gustow, Alemanya, 18574 - Veure al mapa\nAl visitar Gustow, vosté es sentirà com a casa a Hotel Gutshaus Kajahn, què li ofereix un allotjament de qualitat i un gran servei. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat.\nHotel Gutshaus Kajahn ofereix un servei impecable i compleix amb totes les exigències dels més experimentats viatgers. Per anomenar algunes de les comoditats de l'hotel, hi ha habitació familiar, instal.lacions de barbacoa, restaurant, premsa, bar.\nL'ambient de Hotel Gutshaus Kajahn es reflexa en cada habitació. calefacció, servei de despertador, escriptori, telèfon, aparell de televisió LCD/pantalla de plasma són només algunes de les comoditats a la vostra disposició. L'hotel ofereix instal.lacions fantàstiques, incloses pesca, parc infantil, ping pong, equitació, jardí, per ajudar-vos a relaxar després d'un carregat dia a la ciutat. Hotel Gutshaus Kajahn és un lloc ideal d'estada pels viatgers que busquin encant, comfort i facilitat a Gustow.\nTots els tipus de viatgers (41) Parelles (20) Viatgers en solitari (5) Famílies amb infants petits (7) Famílies amb infants grans (6) Grups (3)


L'entitat col·legial ajudarà la Regidoria d'Habitatge a realitzar els contractes i fer seguiment dels mateixos\nGeneral 25 de abril de 2022 Redacció\nL'Ajuntament de Castelló ha subscrit un conveni amb el Col·legi d'Agents Immobiliaris per a reforçar la promoció de la Borsa de Lloguer Municipal. La Regidoria ja va impulsar en 2021 una sèrie d'incentius per als propietaris que cediren habitatges a preus assequibles i va canviar les bases reguladores per a dinamitzar la Borsa.\n“El nostre objectiu amb la Borsa de Lloguer Municipal és facilitar lloguers assequibles i frenar la pujada en el preu del lloguer. El Col·legi d'Agents Immobiliaris ens ajudarà a realitzar contracte entre arrrendatari i arrendador i dur a terme un seguiment d'aquest. Una novetat amb la qual volem potenciar encara la Borsa de Lloguer Municipal”, ha destacat la regidora d'Habitatge, María Jesús Garrido.\nEl funcionament de la bossa referida implica la inscripció de l'habitatge en aquesta, una vegada inscrita, l'Oficina Municipal d'Habitatge planteja la corresponent proposta de persona arrendatària, i una vegada hi ha acord entre les dues parts es procedeix a la signatura del contracte. Amb el conveni, l'Ajuntament recorre als serveis del Col·legi d'Agents Immobiliaris per a garantir els drets i interessos de la persona titular de l'habitatge i la demandant d'habitatge, i facilitar la tramitació dels contractes d'arrendament, l'Oficina Municipal d'Habitatge.\nEls propietaris que cedisquen un habitatge a la Borsa rebran 1.500 euros anuals d'incentiu més ajudes per a realitzar obres a l'interior. La Regidoria d'Habitatge subratlla que la Borsa de Lloguer Municipal forma part de les actuacions que promou per a ampliar el parc públic d'habitatge i incremantar als lloguers a preus raonables.\nAJUNTAMENT DE CASTELLÓ Borsa de Lloguer Municipal Regidoria d'Habitatge


Puig anuncia una nova llei de serveis socials dotada amb 37 milions d'euros - Diari La Veu\nPuig anuncia una nova llei de serveis socials dotada amb 37 milions d'euros\nLa mesura, que permetrà la contractació de 352 persones, aposta per la remunicipalització i posarà en marxa una xarxa de recerca i innovació social\nDimecres, 13 de setembre de 2017 11:00h\nEl president de la Generalitat Valenciana, Ximo Puig, durant el Debat de Política General a les Corts. © Corts Valencianes\nEl president de la Generalitat Valenciana, Ximo Puig, ha anunciat l'aprovació d'una nova llei de serveis socials que permetrà que es garantisquen com a drets subjectius i que fixarà les bases d'un model propi del segle XXI. Així ho ha explicat el cap del Consell en el debat de política general, que se celebra des de les 10.30 hores a les Corts. La mesura, que aposta per la remunicipalització, estarà dotada amb un 36,8 milions d'euros, un 118% més que el 2016, ha dit Puig.\nAquesta inversió permetrà als ajuntaments passar de les 352 persones que tenen contractades per a serveis socials a prop de 1.400 treballadors per a millorar la resposta social. El nou model comptarà amb una potent xarxa per a la recerca i innovació social per a la qual es constituiran tres laboratoris socials en col·laboració amb les Diputacions i universitats, dels quals un ja està en funcionament a la Ribera Alta. El 2018 se signaran els protocols per a engegar un laboratori social en la comarca de l'Alcalatén i un altre a Alacant. Senyories, en aquest nou model no cap l'exclusió.\nEl cap del Consell ha emmarcat aquesta mesura en el primer pilar del "projecte de futur" que el Consell està impulsant i que, segons ha explicat, consisteix a "construir una Comunitat preparada per als reptes socials". Reptes com el canvi demogràfic o l'aparició de noves desigualtats associades a una economia en constant canvi.\nRajoy es reincopora aquest dimecres com a registrador a Santa Pola\nCompromís i Podem lamenten l'anunci de Sánchez i el PPCV se suma a l'exigència d'una reforma del finançament immediata\nL'Audiència d'Alacant condemna a 20 anys de presó un home que va escanyar i emparedar l'esposa


El president del TSJC troba pertinent la investigació de la Fiscalia sobre Xavier Trias pel lloguer del "banc expropiat" de Gràcia\nJesús María Barrientos ho ha dit a "El matí de Catalunya Ràdio". Mentre que l'exalcalde Trias ha dit al mateix programa que mai va informar els okupes que pagava el lloguer de l'espai que utilitzaven i ha assegurat que està molt tranquil\n27/05/2016 - 11.27\nEn declaracions a "El matí de Catalunya Ràdio", amb Mònica Terribas, el president del Tribunal Superior de Justícia de Catalunya, Jesús María Barrientos, ha avalat la decisió de la Fiscalia d'investigar Xavier Trias per haver pagat el lloguer de l'anomenat "banc expropiat" del barri de Gràcia.\nJesús María Barrientos creu que la causa oberta és pertinent i justa i ha afegit que "personalment crec que és pertinent i si mereix aquesta investigació es perquè també segurament, socialment, ha estat una notícia que ha sorprès a tothom pel fet que una entitat municipal faci el pagament d'una renda en aquestes condicions. No?"\nEn la mateixa entrevista Barrientos s'ha mostrat molt crític amb el portaveu del PP al Congrés, Rafael Hernando, que va acusar Javier de la Mata d'actuar per ressentiment en el cas de la caixa B del partit de Rajoy. El president del TSJC , en canvi, ha admès que les portes giratòries entre la política i la justícia hi són i no afavoreix la imatge necessària de neutralitat dels jutges:\nEl jurista ho ha detallant explicat que: "Em van semblar unes afirmacions inapropiades i no sé si alguna cosa més. La menció sobre les portes giratòries certament estan aquí. Les darreres reformes orgàniques permeten als jutges sortir i entrar de la carrera sense temps de desintoxicació. I crec que això no ens ajuda davant l'opinió publica a aclarir l'entorn d'imparcialitat."\nEl president del Tribunal Superior de Justícia de Catalunya també ha valorat les declaracions d'ahir del president català davant dels empresaris, assegurant que no desobeirà. Barrientos diu que el tranquil·litzen però al mateix temps avisa que en política mai es pot descartar cap escenari.\nPrecisament en el mateix programa, l'exalcalde de Barcelona Xavier Trias ha dit que els okupes que eren a l'anomenat "banc expropiat" no sabien que hi havia un contracte de lloguer per aquest local i que sota el seu mandat es va decidir firmar aquest lloguer amb el propietari.\nTrias ha afegit que "nosaltres no informem en absolut els ocupants perquè nosaltres el que fem és un acord amb el propietari per donar-nos temps per negociar amb els okupes i un ha de saber com funciona la gent que ocupa. La gent que ocupa no vol, evidentment, que els paguis cap lloguer. Nosaltres en el moment que vam fer el traspàs de deixar l'ajuntament vam informar perfectament, no només els veïns sinó també el nou consistori.\nTrias ha afegit que el govern d'Ada Colau s'ha equivocat cancel·lant el contracte, ha insistit que el contracte és jurídicament correcte i ha assegurat que està molt tranquil.\nFinalment, i sobre el fets de Gràcia, el conseller d'Interior, Jordi Jané, també en declaracions al "El matí de Catalunya Ràdio", ha garantit que investigaran qualsevol denúncia sobre excés d'ús de la força policial, però ha reclamat comprensió amb la feina dels Mossos.\nSi voleu escoltar l'entrevista sencera amb Jesús María Barrientos, cliqueu aquí.\nSi voleu escoltar l'entrevista sencera amb Xavier Trias, cliqueu aquí.\nSi voleu escoltar l'entrevista sencera amb Jordi Jané, cliqueu aquí.\nEl TSJC avala la investigació a Trias\nX. Trias: "Estic absolutament tranquil. El contracte del Banc Expropiat es va fer correctament"\nJané respon a Colau: "L'ajuntament hauria d'estar agraït als Mossos"


Santa Coloma de Gramenet habitatge europa ajuts Estudiar a l'estranger treball voluntariat recerca Voluntariat a l'estranger cultura estudiants lloguer premis feina pràctiques formació ofertes de treball a l'estranger L'Hospitalet de Llobregat emprenedoria educació tallers ofertes de treball ocupació cooperació beques art estranger participar concurs mobilitat europea casal cursos Badalona solidaritat Treballar a l'estranger universitat formació ocupacional Idiomes estiu pràctiques a l'estranger\nAquesta iniciativa de Barcelona Activa dins del projecte Treball als Barris s'adreça a persones joves entre 16 i 24 anys, aturades i inscrites a l’OTG com a demandants d’ocupació, que visquin a la Bordeta, el Poble-sec, la Marina de Port (la Vinya, Can Clos o Plus Ultra) i altres barris de Barcelona.\nEls sol·licitants hauran de tenir un nivell formatiu mínim de Graduat en ESO o equivalent, i habilitats comunicatives i escrites en català i castellà. No podran haver tingut anteriorment un contracte de formació amb una durada superior a 540 dies. En cas de ser estrangers, hauran de tenir el permís de treball vigent, sense limitació d’àmbit geogràfic o sector d’activitat.\nEl projecte té una durada de 12 mesos. De gener a juny es durà a terme la formació teòrica-pràctica, amb una beca de formació de nou euros per dia d’assistència. Les contractacions laborals es formalitzaran per començar la feina al juliol de 2019. Caldrà tenir menys de 25 anys en aquella data. En algunes especialitats es prioritzarà ser major d’edat.\nFins al desembre de 2019, els participants guanyaran sis mesos d’experiència pràctica amb un contracte de formació i un sou del 75% del salari mínim interprofessional.\nSi t’interessa formar part d’alguna d’aquestes cases d’oficis que es duran a terme l’any vinent, truca ja al 93 320 95 46 o al 93 320 95 47. Al desembre et convocaran a la corresponent xerrada informativa.\nPer a més info, mira aquest vídeo informatiu.\nEtiquetes: inserció, ocupació


La Campana Editorial | Carlotto, Massimo\n© Massimo Massa\nPàdua, Itàlia, 1956. Encara no tenia vint anys quan va ser el protagonista d’una increïble història judicial: després del descobriment del cos d’una dona assassinada, veïna seva, va ser denunciat i convertit en l’únic acusat. Va ser sotmès a onze processos, sis anys de presó i després entrà en la clandestinitat, vivint en diver-sos països com a fugitiu. El «cas Carlotto» va despertar un gran interès internacional, que va culminar amb la creació d’un Comitè al qual es van adherir intel·lectuals, juristes, polítics i artistes de molts països. El 1993, el president de la República li va concedir l’indult.\nLa vida fugint («Il fuggiasco») és el seu primer llibre, en el qual narra els seus anys de clandestinitat. Ha publicat cinc llibres més, en els quals es reafirma la característica més pròpia de l’obra de Carlotto: l’ús de la novel·la com a instrument per explorar la realitat. En tots els seus llibres, els elements de ficció i les referències als fets reals es combinen hàbilment per crear unes històries apassionants tant pel seu valor literari com pel documental.


Dimissió en bloc de la junta tècnica i administrativa dels Nens del Vendrell\nLa dimissió es farà efectiva el 7 de juny, quan s'escollirà el projecte fins a final de temporada\n3 min. 25/05/2018 17:11\n651x366 3d9f dels Nens del Vendrell 3d9f dels Nens del Vendrell\nUn cop acabat l'assaig d'aquest dimecres el cap de colla, Pere Rovira, va informar els castellers de la decisió irrevocable dels caps tècnics de cessar la seva activitat al capdavant de la colla. Amb la renúncia de Rovira al capdavant de la junta tècnica, per tant, cau tot el seu equip, com també el de l'àrea administrativa, que, en bona part, es podrien sumar a un nou projecte de candidatura.\nSegons exposen en el comunicat, "el motiu principal que ha dut a la dimissió de la junta tècnica ha estat la falta de forces i energia per liderar la colla en aquest moment, a causa del desgast dels últims anys". L'actual candidatura, de fet, no es va presentar fins a una segona assemblea al gener, ja que en la primera, celebrada al desembre, no se'n va presentar cap. La junta tècnica es va presentar per a un any, mentre que l'administrativa, en canvi, ho va fer per a dos anys. El mateix dia de l'assemblea el president dels Nens, Isidre Aymerich, ja va explicar a RTV Vendrell: "Durant aquest any intentarem buscar la gent que pugui substituir els tècnics que ho aniran deixant".\n2 anys al capdavant dels Nens\nPere Rovira va ser escollit cap de colla dels Nens del Vendrell l'11 de desembre del 2015, amb el gran repte de continuar amb la bona dinàmica que havia adquirit la colla en els anys anteriors. El 2013 la colla va tornar a descarregar el tres de vuit, després de no fer-ho des del 1976. L'any següent es van consolidar en els castells de vuit i el 2015 van fer el salt a la gamma alta de vuit i als castells de nou. Pere Rovira, per tant, arribava al càrrec després d'una excel·lent feina feta pels caps de colla anteriors: Guillem Vinyes (2012-2013), Maria Cunillera (2014) i Kevin Prados (2015).\nEn els seus dos anys com a cap de colla ha aconseguit mantenir el nivell assolit les temporades anteriors. El 2016 van aixecar el primer quatre de nou amb folre del seu historial i van mostrar el domini amb el quatre de vuit amb el pilar, que van descarregar en set ocasions. Aquest passat 2017, tot i repetir el castell de nou, va ser una mica més complicat, especialment a l'estiu, en què no van tenir tanta regularitat en els castells de vuit. De totes maneres, deixa una colla que ja està situada entre les grans colles del panorama casteller i amb una base sòlida per seguir acumulant èxits.\nEls Nens del Vendrell elegeixen Guillem Vinyes i Jordi Cunillera com a nous caps de colla


Farmàcia Ausa - Farmàcia a Vic (Farmàcia de Guàrdia): d’agost 2019\nL'alimentació del nadó és un dels capítols més importants del seu desenvolupament.\nA hores d'ara, tothom sap que la llet materna és el millor aliment, encara que no tothom està d'acord amb el període de temps en què cal administrar-la. No sempre és possible donar el pit i no per això ha de sentir-se culpable.\n2. PER QUÈ LA LLET MATERNA ÉS EL MILLOR ALIMENT?\nLa llet materna és la més completa.\nS'ha comprovat que la llet materna aporta tots els nutrients necessaris i un perfecte equilibri per al desenvolupament correcte de la criatura.\nAvantatges que presenta la llet materna per al bebè:\n· Nodreix: perquè té la millor qualitat de nutrients (proteïnes, greixos, hidrats de carboni, vitamines i minerals). A més a més, la llet materna és més fàcil de pair, és més digerible que la llet artificial.\n· Protegeix: té propietats antiinfeccioses, antial·lèrgiques i fins i tot pot impedir el desenvolupament d'algunes malalties del futur adult. Redueix els riscos de diarrees i el restrenyiment.\n· Uneix: donar el pit reforça el vincle entre la mare i el fill. La lactància materna afavoreix el contacte i la relació mare-fill.\nAvantatges per a la mare:\n· És pràctica: la llet materna no precisa preparació, sempre està a punt per prendre en qualsevol moment, en qualsevol lloc i a temperatura òptima i sense haver d'esterilitzar-la.\n· És econòmica: la llet natural no costa res.\n· La mare recupera la figura abans, ja que per produir llet cal gastar l'energia que estava emmagatzemada en forma de greix.\n· Disminueix el risc d'anèmia; mentre dóna el pit no hi ha menstruació, amb la qual cosa es perd menys ferro.\n· Disminueix el risc de càncer de mama.\n· Facilita la contracció de l'úter per recuperar la seva mida.\n3. COM FUNCIONA EL PIT?\nLa llet no es troba emmagatzemada al pit, és la succió del bebè la que estimula la producció de llet.\nAquesta n'és l'explicació:\n· Els encarregats de produir llet són els alvèols mamaris, que són uns globus minúsculs situats a l'interior de les mames. Després del part ja reben l'ordre de posar-se a treballar, o sigui de produir llet. La prolactina és l'hormona que els estimula i provoca la gran pujada de la llet. La quantitat de llet no depèn de la grandària del pit, sinó que depèn de les vegades que doni el pit.\n· El nadó, a la mitja hora de néixer, té una capacitat de succió màxima i un reflex de recerca intens que estimularà la secreció de llet. Si no es col·loqués el nadó davant del pit perquè el succionés, deixaria de funcionar la producció de llet, però la succió provoca nous augments de prolactina, i mentre el nen o nena continuï mamant, es pot mantenir la producció de llet.\n· Tot i així, cal ajudar-lo. S'ha d'introduir el mugró completament a la boca del nadó, perquè pugui esprémer el pit alhora que el xucla. D'aquesta manera també el pot estimular sense agredir-lo.\n· La producció de llet es va adaptant a la demanda del nadó, augmentant si buida bé els pits i mama sovint.\n· Perquè tots aquests mecanismes funcionin adequadament, la mare no ha d'estar estressada ni preocupada per si té o no prou llet.\n4. COM S'HA DE DONAR EL PIT?\nCalma i bon ambient\n· Situació: A l'hora de donar el pit no s'ha de tenir pressa. S'ha de procurar que l'ambient sigui relaxat i tranquil, i s'ha de trobar la posició més còmoda per a la mare i el bebè.\n· Postura: Esquena recta (si dóna de mamar asseguda). Espatlles relaxades i còmodes. És el bebè qui s'ha d'apropar a la mare i no al contrari. El bebè es col·locarà davant de la mare, panxa contra panxa.\n· Freqüència: La criatura marcarà la durada de la presa. Els primers dies, pot fer preses de 3 o 4 minuts, i anar augmentant cada dia fins que arribi a uns deu minuts per pit (o més, depèn de la velocitat de succió del bebè, n'hi ha de més ràpids que d'altres), i després de dormir només 2 hores, pot demanar tornar a mamar. És una freqüència normal al principi, i després s'anirà espaiant.\n· Alternança: Es poden donar tots dos pits. En aquest cas, cal alternar els pits entre una presa i la següent. Així, cal començar amb el pit que ha estat l'últim en la presa anterior.\n· Digestió: No s'ha d'oblidar "el rotet", però si no el fa en un període de 5 o 10 minuts després d'acabar, no cal amoïnar-se.\n1. Col·locar el nadó ben centrat sobre el pit.\n2. Melic contra melic.\n3. Introduir el mugró al més endins possible de la boca.\n4. Procurar que la boqueta cobreixi l'aurèola.\n5. Sostenir el pit per evitar que tapi el nas del nadó.\n6. Pot parlar-li, cantussejar-li, és un moment "únic" amb el seu fill.\n7. Després renti's el mugró amb aigua i assequi'l bé.\nRecordeu visitar el pediatre amb regularitat i exposar-li tots els dubtes.\n· Alimentació de la mare. Cal vigilar la dieta que es fa mentre s'està alletant. No és recomanable fer règim. Per produir llet necessita més energia de l'habitual. La mare ha de beure més aigua que abans (de mig litre a un litre més).\n· Augmentar la ingesta de fibra per evitar problemes de restrenyiment. Prendre més aliments rics en calci. Alguns aliments com la col, la col-i-flor, la ceba, l'all, les carxofes o els espàrrecs poden alterar el sabor de la llet (no passa igual amb totes les mares).\n· Alguns medicaments que de vegades es prenen sense prescripció mèdica, com els antihistamínics, els diürètics o els laxants, s'excreten per la llet.\n· El tabac és poc aconsellable sempre, i més quan s'està en procés d'alletament. És un bon moment per no tornar a fumar més.\n· Evitar el consum d'alcohol, és tòxic per al bebè. S'ha de moderar el consum de cafè, te i begudes de cola (produeixen irritabilitat i insomni en el lactant).\nInformació obtinguda del col.legi de farmacèutics de Barcelona.\nPublicat per FARMÀCIA AUSA a 10:31 Cap comentari:\nEtiquetes de comentaris: LACTANCIA, MATERNA, SALUT


L'ACTUALITAT DEL MASNOU - Del 22 al 29 de setembre de 2017\nEl Ple de setembre amplia els serveis de recollida de residus, neteja viària, passeig marítim i platges\nTensió al Ple al voltant del referèndum de l´1 d´octubre\nL’augment dels serveis de recollida de desbordaments -amb un reforç a l’estiu-, l’increment de la freqüència de la recollida de la fracció d’envasos i la regularització del servei de recollida dels contenidors tipus iglú, són les modificacions del contracte de serveis de recollida de residus, neteja viària, passeig marítim i platges del terme municipal del Masnou aprovades al ple del 21 de setembre. El punt va comptar amb els vots a favor de l’ Equip de Govern (ERC-AM-MES i PDECAT-UNIÓ, 11 vots), Ciutadans (2 vots, en absència d’una regidora), el PSC (2 vots), i el PP (1); el vot en contra de la ICV-EUiA-E (2 vots); i l’abstenció de la CUP-PA (2 vots). Aquesta modificació suposa un increment del 8,83% sobre el preu anual d’adjudicació, i serà efectiva a partir de l’octubre.\n"Donde habita el olvido", de Daniel Morata, s'inaugura divendres a l'Espai Casinet\nLa inauguració tindrà lloc a les 19.30 h\nDintre de la programació estable d'arts visuals, l'Espai Casinet acollirà des del 22 de setembre fins el 15 d´octubre l´exposició Donde habita el olvido. La inauguració tindrà lloc a les 19.30 h, a l'Espai Casinet.\nAquest divendres, se celebra el Dia del Transport Públic\nEn el marc de la Setmana de la Mobilitat Sostenible i Segura, el divendres 22 de setembre se celebra al Masnou el Dia del Transport Públic i Gratuït. Per aquest motiu, l'autobús urbà municipal serà gratuït. També ho serà l'aparcament del port per a totes aquelles persones que viatgin en tren i ho demostrin amb un tiquet.\nL'alcalde i altres regidors del Masnou assisteixen a la concentració de suport als alcaldes i alcaldesses investigats pel referèndum de l´1-O\nMasnovins i masnovines es concentren davant l´Ajuntament en suport a les institucions catalanes\nA les 14 h d´aquest migdia de dimecres, 20 de setembre, una representació de masnovins i masnovines s´ha concentrat davant l´Ajuntament després que l´Equip de Govern del consistori ho convoqués en suport a les institucions catalanes i en rebuig a les detencions ocorregudes avui relacionades amb la convocatòria del referèndum de l´1 d'octubre.\nLa nova sessió del Consell de la Vila tindrà caràcter d'audiència pública per debatre el pressupost 2018\nLa inauguració del curs escolar se centra en la millora dels vincles entre docents i famílies\nEl dimarts 19 de setembre, es va inaugurar, oficialment, el curs escolar 2017-2018. L´acte, celebrat a la Sala Joan Comellas de l´Edifici Centre, va consistir en una xerrada a càrrec del sociòleg, educador social i professor de sociologia de l'educació a la Universitat de Vic Jordi Collet.\nEl desplegament del 'Pla municipal de prevenció de drogodependències 2015-2019' incorpora el tractament de l´addicció a les pantalles per al curs 2017-2018\nD’ençà que l’Ajuntament va aprovar, en el Ple del març, el Pla d'accions 2017 del Pla municipal de prevenció de drogodependències 2015-2019, la Regidoria de Salut Pública ha continuat duent a terme accions per prevenir les drogodependències al Masnou i n’ha planificat d’altres d’ara fins a final d’any. A partir d’aquest curs 2017-2018, el Pla incorpora una novetat important respecte de l’anterior: es tractarà del tractament de l’addicció a les pantalles, un problema que augmenta cada any entre la població adolescent.\n'El Masnou VIU' núm. 95 (setembre 2017)\nEl divendres 15 de setembre, a la tarda, la regidora de Turisme, Neus Tallada, va entregar el premi al guanyador de la primera edició de #RaconsdelMasnou, un concurs fotogràfic a la xarxa social Instagram. L'usuari @miguelcortes va rebre com a premi un àpat per a dues persones al restaurant masnoví Tresmacarrons.\nConferència: "La comunicació en la família"\n22.09.2017 - 20.00h\nExposició de Daniel Morata Gressel\n22.09.2017 - 19.30h\nDANIEL MORATA GRESSEL\nEspai Casinet. Del 22 de setembre al 15 d'octubre\nInauguració: el divendres 22 de setembre, a les 19.30 h\n“Les pintures que han manllevat, amb una lleu però determinant modificació, el títol del poema On habiti l'oblit, de Luis Cernuda, aborden, des del qüestionament de la natura de la imatge d'allò representat, aquell espai ocupat per l'oblit, d'absència de record, de la memòria perduda. Imatges construïdes a partir d'una negació mitjançant una delineació persistent, automatitzada i obsessiva, però meditada i intencionada en la seva finalitat esborradora. El gest absort, que quan se succeeix a si mateix, dibuixa, no un lloc, sinó un temps, esdevé traç desaprès, destecnificat i sense sofisticació, com a signe d'ocultació, d'oblit de si. Pintar la paraula absent, no dir dient, cal·ligrafia del silenci, pintar ratllant.”\nLloc: Espai d'exposicions Casinet\n"Confiança i vulnerabilitat"\n23.09.2017 - 11.30h\nConferència a càrrec de Xavier Caparrós\nEl Masnou dibuixa!\n23.09.2017 - 09.45h\nTaller d''sketching', a càrrec de Lluïsot\nConduïts per Lluïsot, farem dibuixos dels llocs més emblemàtics del poble i dinarem plegats a la platja d'Ocata.\nLloc: Blancdeguix (Buenos Aires, 20)\nExposició d'Esperança Garcia\n29.09.2017 - 19.30h\nDel 29 de setembre al 22 d´octubre\nInauguració: el divendres 29 de setembre, a les 19.30 h\n“Aquesta exposició forma part de l´observació, del dia a dia, del paisatge de la zona on visc, el Maresme. Són paisatges del Masnou, Alella i Teià vistos en diferents èpoques de l´any, i en els quals intento captar, més que la fidelitat del paisatge en qüestió, els petits racons no accessibles a simple vista i que ens transporten a una zona plena d'elements suggeridors i desconeguts a primera vista. Per tant, el que pretenc en les meves obres és convidar l´espectador a endinsar-se en la tranquil·litat d´aquests boscos, aquest mar, ple de vida, de color i d'elements evocadors.”\nConferència: "La Serra de Tramuntana de Mallorca"\n29.09.2017 - 19.00h\nPaisatge cultural dins del patrimoni mundial de la UNESCO\nConferència audiovisual a càrrec d'Àngel Morillas, historiador i especialista en patrimoni mundial.


Aina Clotet i Roger Coma seran mossos d'esquadra al Pirineu\nNOVA PRODUCCIÓ DE TVC\nTV3 prepara una nova sèrie d'estil cinematogràfic. Serà una comèdia amb Aina Clotet i Roger Coma com a protagonistes i el Pallars Sobirà com a escenari. Doctor en Alaska i Bienvenidos al norte , els referents.\nBarcelona.L'Anna és una inspectora dels Mossos d'Esquadra amb un expedient brillant però que sol tenir problemes amb els seus superiors. Després d'un dels enfrontaments, el seu cap la degrada i la destina a un poble pirinenc anomenat Nord, situat a la vall de Gran Nord . Aquest és el punt de partida de la nova sèrie amb aquest nom que prepara TV3, amb Aina Clotet en el paper principal.\nQuan s'instal·la a l'antiga casa de la família al poble, l'Anna descobreix que els habitants de Nord són una espècie ben peculiar. Estan convençuts que ells tenen la sobirania plena sobre tot el que afecti el poble, i tot ho decideixen en assemblea. L'origen d'això cal buscar-lo en un Llibre de privilegis atorgat per Carlemany que, si bé ningú reconeix formalment, tampoc ningú ha negat mai.\nD'aquesta manera, al xoc que suposa que una dona de ciutat aterri al món rural, s'hi unirà el trasbals d'intentar aplicar la llei en un municipi independent que viu absolutament al marge. Tot i que inicialment afronta el canvi de destí com un càstig, l'Anna acabarà convençuda que a la vall de Nord ha trobat el seu lloc al món.\nRoger Coma interpretarà el Pep, el nou company de patrulla de l'Anna, que també ve de la gran ciutat i es trobarà força fora de lloc però que l'ajudarà a adaptar-se. A l'altre cantó, el dels habitants del poble, els espectadors de TV3 hi trobaran altres cares conegudes com Nacho Fresneda ( Infidels ), Pep Cruz ( Ventdelplà ) o Mercè Arànega ( El cor de la ciutat ).\nDiferent i amb detalls de qualitat\nJordi Serra, cap de programes de TV3, explica que el canal està apostant per diversificar la ficció amb productes com Polseres vermelles o Gran Nord . En el cas d'aquesta nova sèrie, "es buscava que l'entorn i el paisatge fossin protagonistes". Jesús Font, director de la sèrie, diu que "respira ganes de viure i de disfrutar de l'entorn", i afegeix que "popularitzarà els policies". Segons diu el director de Gran Nord , els mossos d'esquadra "en cap moment es veuran denigrats".\nUn detall de qualitat de la sèrie és l'accent català nord-occidental dels personatges, treballat amb l'assessorament de lingüistes de la Universitat de Lleida, que dóna més credibilitat. "Els actors fan molt creïbles els seus personatges", explica Font.\nUn altre tret diferencial de Gran Nord és que "adopta un estil més cinematogràfic, en el qual TV3 ha entrat poc fins ara", segons explica Jordi Roure, cap de dramàtics de TV3. El director afegeix que la sèrie "es roda amb dues càmeres per donar aquesta imatge més cinematogràfica" i assenyala que una de les referències de Gran Nord ha estat Doctor en Alaska , tot i que no és tan surrealista com era la sèrie nord-americana. La pel·lícula francesa Benvinguts al nord és un altre dels referents de Gran Nord .\nUn director de molt prestigi\nAmb Gran Nord , coproduïda amb Veranda.tv, TV3 ha recuperat en la direcció un professional de molt prestigi que va començar dirigint sèries de la casa com ara Secrets de família . Jesús Font, format a la Universitat de Califòrnia i a l'American Films Institute de Los Angeles, ha col·laborat amb la cadena amb TV movies com Buscant l'home perfecte , Desátate , La vida aquí o El trànsfuga , a més de la sèrie 13 anys i un dia , protagonitzada per Joan Pera i el seu fill Roger Pera.\nEl seu currículum com a director de sèries, però, s'ha desenvolupat majoritàriament en canals estatals, amb diversos reconeixements. Ha guanyat el premi Ondas a la millor sèrie en dues ocasions, per Todos los hombres sois iguales i Historias de la puta mili , i també té un premi de l'Acadèmia de les Arts i les Ciències de Televisió d'Espanya a la millor sèrie per El comisario .\nTambé ha dirigit les sèries Abogados , Siete días al desnudo , M.I.R. i Gavilanes , i ha estat productor executiu de R.I.S . A més, Font ha dirigit diverses TV movies per a la televisió espanyola, i la pel·lícula Carambolas .


Hotel Schlof Guat Oberpullendorf Àustria - Ofertes d'hotels amb els MILLORS DESCOMPTES EN LÍNIA\nVeure tots els 2 allotjaments a Oberpullendorf.\nRosengasse 8, Oberpullendorf, Oberpullendorf, Àustria, 7350 - Veure al mapa\n"Pleasant employees, good breakfast, quiet place."\nTant si es tracta d'un viatge de plaer com si és de negocis, Hotel Schlof Guat és una elecció d'allotjament magnífica quan visiten Oberpullendorf. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat.\nA Hotel Schlof Guat, l'excelent servei i instal.lacions superiors faran de la vostra estada una experiència inoblidable. A l'hotel s'hi pot gaudir d'unes comoditats de primera classe com instal.lacions per a minusvàl.lids, magatzem d'equipatge, instal·lacions per a reunions i banquets , habitació familiar, restaurant.\nTotes les instal.lacions per als clients, ofereixen comoditats destinades a assegurar tot el comfort possible. L'hotel ofereix instal.lacions fantàstiques, incloses parc infantil, jardí, per ajudar-vos a relaxar després d'un carregat dia a la ciutat. Gaudeixi d'incomparable serveis i d'una localització de prestigi a Hotel Schlof Guat.\nTots els tipus de viatgers (212) Parelles (61) Viatgers en solitari (74) Famílies amb infants petits (35) Famílies amb infants grans (16) Grups (26)\nAllotjaments a Oberpullendorf


Què és un blastocist o transferència embrionària a dia 5? | Eugin\nQuè és un blastocist o transferència embrionària a dia 5?Eugin2020-07-20T06:06:44+00:00\nQuè és el cultiu a blastocist?\nEl cultiu a blastocist consisteix a mantenir en condicions especials els embrions al laboratori fins al dia 5 o 6 de desenvolupament després de la punció fol·licular. A aquest estat més madur que aconsegueixen els embrions se l’anomena estadi de blastocist i, d’acord amb una investigació realitzada per Eugin amb més de 500 pacients, comprovem que la transferència a l’úter d’1 embrió en estadi de blastocist produeix taxes d’embarassos comparables amb la transferència de 2 embrions en estadi de cèl·lules (dia +2 o +3).\nCom es realitza la transferència a blastocist?\nEn un tractament de Fecundació in vitro (FIV), bé sigui amb òvuls propis o de donant, s’extreuen els òvuls i els fecundem, al laboratori, amb els espermatozoides de la teva parella o d’un donant de semen. Aquests preembrions es cultiven dins de la nostra incubadora de darrera generació anomenada EmbryoScope+ fins al dia +5 o +6 segons la qualitat dels embrions.\nEl teu metge i l’equip d’embriòlegs d’Eugin t’assessoraran sobre quina és la millor opció en el teu cas. Gràcies a aquesta incubadora, podem observar de molt a prop, i sense alterar les condicions de cultiu, l’evolució dels teus embrions. A més, t’entregarem la pel·lícula dels teus embrions perquè tinguis un record d’aquest procés.\nQuan arribi el dia, seleccionarem els embrions amb millors característiques de desenvolupament i els introduirem en un catèter per col·locar-los a l’interior de l’úter.\nQuins són els avantatges de la transferència d’embrions en estadi de blastocist?\nLa transferència d’embrions en estadi de blastocist augmenta les taxes d’embaràs respecte de la transferència en estadi de cèl·lules (2-3 dies de desenvolupament).\nPresenten una qualitat millor per a la transferència, atès que els haurem estat observant minuciosament gràcies a la tecnologia puntera de l’EmbryoScope+.\nPresenten una millor capacitat d’implantació a l’úter perquè estan en el seu estat més madur de desenvolupament.\nElimina la possibilitat d’embarassos gemel·lars perquè implantarem un sol embrió.\nLa taxa d’èxit de la transferència d’un embrió en estadi de blastocist és la mateixa que de 2 embrions en estat de cèl·lules, a dia +3, cosa que es tradueix en una probabilitat del 59% d’embaràs quan es tracta de dones de menys de 35 anys.\nAl mateix temps, la transferència en estadi de blastocist augmenta la seguretat del tractament, ja que pràcticament elimina la possibilitat d’embarassos gemel·lars, que representen un risc obstètric tant per a la mare com per als infants.\nEn quins casos es recomana?\nQualsevol dona que vulgui realitzar un tractament de fecundació in vitro, bé sigui amb òvuls propis o amb òvuls de donant, podrà optar a portar els seus embrions a estadi de blastocist si aquests ho permeten. Cal tenir en compte que pot ser que no tots els embrions arribin a aquest estadi, ja que això depèn de diversos factors (edat de la dona, qualitat del semen, etc.).\nD’acord amb la possibilitat de maximitzar l’èxit del tractament, vetllant per la teva seguretat i comoditat en tot moment, sempre que sigui possible intentarem estendre el cultiu dels teus embrions a estadi de blastocist. Aquesta decisió sempre serà fruit de la participació activa de l’equip mèdic, dels nostres embriòlegs i dels pacients. D’aquesta manera, ens assegurem d’implantar un embrió de bona qualitat. A Eugin t’acompanyem durant tot el camí.


Ajuntament d'Alaquàs. Premsa.L'Ajuntament d'Alaquàs contracta 16 persones aturades majors de 55 anys\nL'Ajuntament d'Alaquàs contracta 16 persones aturades majors de 55 anys\nLes polítiques d´ocupació per a la contratació de persones aturades del municipi són una prioritat del govern local, gràcies als plans d’ocupació de la Diputació de València, l'Ajuntament d'Alaquàs ha contractat 16 persones majors de 55 anys. Ho fa amb una subvenció que ascendeix a 115.000 euros corresponents als anys 2017 i 2018.\nAquestes contractacions que s´inicien al mes de juny i que tenen una duració que oscil·la entre els 3 i 6 mesos es divideixen de la següent manera: 3 oficials d´obra, 1 conductor oficial de camió cisterna, 9 peons de jardineria, 1 pintor, 1 llanterner i 1 electricista.\nAquest pla, tal com ha indicat l'Alcaldessa d'Alaquàs, Elvira Garcia Campos, té com a objectiu ajudar als demandants d’ocupació majors de 55 anys a recuperar les seues expectatives de jubilació, ja que es tracta d´un col.lectiu que ha resultat especialment castigat per la crisi, lligat a l’atur de llarga durada.\nPer la seua banda, el regidor d'Ocupació i Econòmica, Toni Saura ha volgut recordar que des de l'Ajuntament d´Alaquàs s’estan sol·licitant totes les ajudes que faciliten la contractació de persones aturades i principalment dels col·lectius que més ho necessiten, en aquesta ocasió persones majors de 55 anys, que s’afegeix a la imminent contractació de 28 joves menors de 30 anys dins del programa de Garantia Juvenil del SERVEF anunciades aquesta mateixa setmana.


Marc Murtra: “Més federalistes que unicorns” (Ara 28.11.14) – Federalistes d’Esquerres\nMarc Murtra: “Més federalistes que unicorns” (Ara 28.11.14)\nComprovo que a Espanya tres dels quatre principals partits polítics defensen obertament un estat federal. També que les dues editorials més influents de Madrid flirtegen amb el federalisme. No concloc que els federalistes són majoria. Sí que concloc, però, que els federalistes espanyols no són criatures mitològiques. Jo crec que el moviment federalista desperta perquè uns i altres s’adonen que pot ser la millor via per resoldre els greus problemes de cohabitació que hi ha a Espanya, si no l’única. De fet, és precisament per resoldre problemes complexos com aquests que existeix el federalisme\nEl president del govern espanyol, Mariano Rajoy, pregunta al PSOE davant la seva proposta federal: “ ¿En qué se diferencia su estado federal al actual de las comunidades autónomas? ¿Estaremos ante un federalismo asimétrico y por tanto desigual, como defienden algunos de ustedes? ” (Congrés de Diputats, 19 de novembre)\nPerò Espanya no és federal, i exercir el federalisme sempre genera asimetries. Ho podem comprovar si examinem els Estats Units, el país federal per excel·lència. Allà la marihuana és legal a l’estat de Washington, com em va informar letàrgicament un amic. Alhora, la marihuana és il·legal a Alabama, Texas i Florida. Un mateix crim pot implicar 20 anys de presó, cadena perpètua o la mort en funció d’on comets el crim. La prostitució és parcialment legal només a Nevada, i totalment il·legal a la resta del país. L’edat a partir de la qual es pot conduir varia en funció de l’estat: des dels 14 anys de Dakota del Sud fins als 17 de Nova Jersey. Als Estats Units, l’educació és competència entera i exclusiva dels estats.\nExactament al mateix temps, la possibilitat que a Catalunya hi hagi lleis diferents de les de la resta del territorio nacional genera udols i crits d’indignació, i dures crítiques a suposats privilegis.\nAquests són els crits que han quedat tatuats en la memòria col·lectiva dels catalans. És normal que sigui així. Són atacs generalment maliciosos, grollers i tòxics. El procés evolutiu ha propiciat que les persones recordem amb claredat aquest tipus d’escomeses. Durant l’evolució humana, que les amenaces cridessin molt l’atenció era una eina útil de supervivència. El resultat és que la informació que no és una amenaça no és tan prioritària per a la memòria. Per aquest fenomen, els mitjans ens bombardegen amb desgràcies, i també per això la intuïció no és una bona eina per valorar els corrents polítics o els estatus d’opinió.\nMolts dels meus amics creuen que a Espanya no hi ha federalistes, com tampoc creuen que hi hagi unicorns als Pirineus ni creuen en la visió d’ovnis en nits boiroses. Jo crec que s’equivoquen. A Espanya sí que existeixen federalistes. De fet, n’hi ha bastants, tot i que a la pràctica han estat en hibernació durant gairebé 20 anys.\nOn podem trobar aquestes criatures? El partit que avui domina les enquestes en intenció de vot directe a Espanya, Podem, afirma: “El futuro de los catalanes lo tendrán que decidir los catalanes ” (Pablo Iglesias, 24 d’octubre). També és federalista el líder del PSOE: “Una España federal para todos ” (9 de novembre), un líder que es va coronar en unes primàries. Izquierda Unida “ mantiene su apuesta por un estado federal ” (29 de maig del 2013), l’editorial d’ El País aposta per reformes d’abast, i l’editorial d’ El Mundo afirmava recentment: “ La propuesta formal lanzada ayer por el PSOE […] no debería soliviantar al PP ” (16 de novembre). També hi ha federalistes entre un elenc interessant de persones políticament influents, com Suso de Toro, Juan Luis Cebrián, Iñaki Gabilondo i Ignacio Escolar.\n¿Són sinceres les afirmacions federalistes? Bé, jo no sóc incrèdul a l’estil de Santiago Carrillo, que deia: “En Rumania aprendí a solo creer lo que veía con mis propios ojos”. Tampoc, a aquestes altures de la vida i havent fet política, sóc un ingenu. Diria que estic en un punt intermedi. En termes de confiança, sóc de l’escola Ronald Reagan, que li deia a l’URSS, davant dels tractats de desarmament nuclear, que se sotmetia al proverbi rus “Confia però comprova”.\nComprovo que a Espanya tres dels quatre principals partits polítics defensen obertament un estat federal. També que les dues editorials més influents de Madrid flirtegen amb el federalisme. No concloc que els federalistes són majoria. Sí que concloc, però, que els federalistes espanyols no són criatures mitològiques.\nJo crec que el moviment federalista desperta perquè uns i altres s’adonen que pot ser la millor via per resoldre els greus problemes de cohabitació que hi ha a Espanya, si no l’única. De fet, és precisament per resoldre problemes complexos com aquests que existeix el federalisme.\nTotes les reformes polítiques sofisticades i d’abast sempre tenen l’origen en la necessitat de resoldre un estrès polític. Els sistemes humans complexos solen funcionar per incentius i obligacions, no per amor ni bons sentiments. L’economista Larry Summers va resumir el capitalisme en una frase: “En la història del món, ningú ha rentat mai un cotxe llogat”. Amb menys gràcia, m’atreveixo a dir que en la història del món ningú ha fet mai reformes per ideologia, ni cap grup polític ha cedit poder voluntàriament. Per tant, concloc que el federalisme sincer s’estendrà, ja que serveix per resoldre problemes polítics complexos com els que afrontem.”\n(ARA, 28 de novembre de 2014)\nPreviousPrevious post:BORN (per Carme Valls-Llobet)NextNext post:Francisco Morente Valero: “La Gran Llista Patriòtica”\nPingback: Federalistes d´Esquerres | Marc Murtra: &...


Sobre nosaltres - Hbhenglun Co., Ltd.\nhbhenglun.com és el lloc web oficial d’UNKGOBIKE, que proporciona als clients les millors bicicletes elèctriques, bicicletes elèctriques de muntanya, bicicletes elèctriques per a pneumàtics greus, bicicletes elèctriques plegables, bicicletes elèctriques de ciutat, etc. Disposem d’un equip professional d’R + D que us pot personalitzar bicicletes elèctriques. , i oferim un servei de bricolatge VIP. Els nostres models més venuts estan en estoc i es poden enviar ràpidament.\nHebei HengLun Trading Co, Ltd professional de la bicicleta elèctrica cpmpany, proporcionant als clients la millor bicicleta elèctrica de muntanya, bicicleta elèctrica plegable, kits ebike i bateries ebike. Comptem amb professionals professionals del disseny tècnic i de la producció, amb una línia de producció avançada, taller de processament precís, taller de muntatge i equips de proves ebike de millora, que ofereixen una garantia de qualitat fiable i un servei atent als clients.\nLes comandes OEM i ODM són compatibles amb l'empresa HengLun. Les consultes dels clients seran respostes en un termini de 24 hores, HengLun persegueix oferir als parters Qualitat fiable, preu competitiu, retroalimentació ràpida. Ens dediquem a un estricte control de qualitat i un atent servei al client, els nostres experimentats membres del personal sempre estan disponibles per discutir els vostres requisits i garantir la satisfacció dels clients. En els darrers anys, la nostra empresa ha introduït una sèrie d'equips avançats que inclouen línies de producció automàtiques, perforació CNC, equips de prova de capacitat de la bateria.\nA més, hem obtingut certificats CE, UL. A més, el nostre mercat es divideix en nacionals i estrangers, exportant anualment més de 10.000 peces de bicicletes elèctriques a Europa, Amèrica del Sud i del Nord i el sud-est asiàtic. Som fàbrica situada a la bella ciutat costanera de Tianjin. som a prop del port de Tianjin.\nLa fe de l'empresa és sobreviure amb alta qualitat i desenvolupar-se amb credibilitat, l'alta tecnologia millora la vida dels pobles i un bon servei al client.\nHengLun, la millor empresa de bicicletes elèctriques de la Xina des del 2006, participa des de fa molts anys a la Fira de Canton, al desenvolupament de nous models a la fira anterior, tenim un equip fort de vendes i R + D, els productes s’exporten al món. amics de l’exposició i deixem-nos crear junts una nova era verda, respectuosa amb el medi ambient, d’alta eficiència i estalvi d’energia.\nEl contacte: Andy\nTelèfon: +86 13739731501\nCorreu electrònic: admin@hbhenglun.com\nLloc web: https://www.hbhenglun.com


Fiscalitat en la successió de l’empresa familiar: Com s’aplica la reducció del 95%? | Palau Solsona\nFiscalitat en la successió de l’empresa familiar: Com s’aplica la reducció del 95%?\n8:21 | Documents d'interès, Mercantil\nEl Tribunal Suprem ha dictat una sentència que estableix que la reducció del 95% aplicable a la successió de l’empresa familiar en la Llei de l’Impost sobre Successions i Donacions no ha d’aplicar-se sobre la totalitat de l’import de les participacions heretades sinó només sobre els actius que estiguin estructuralment afectes a activitat empresarial.\nA més, aquest incentiu només podrà aplicar-se si el contribuent pot demostrar que aquests actius suposen més del 50% del total de la seva activitat empresarial.\nAquesta sentència tanca, doncs, la controvèrsia sobre si s’ha de traslladar a l’Impost de Successions i Donacions la regla de proporcionalitat prevista en la normativa de l’Impost sobre el Patrimoni.\nLes implicacions en la fiscalitat de la transmissió de l’empresa familiar encara poden ser més grans si es té en compte que la Llei del Patrimoni que aplica el Suprem estipula, un cop demostrat que l’empresa té més del 50% dels actius afectes a l’activitat empresarial i que pot aplicar-se la deducció, que aquesta no s’aplicarà als beneficis no distribuïts en els últims 10 anys que provinguin d’activitats econòmiques.\nCaldrà doncs estar atents a l’evolució d’aquest tema i analitzar les empreses familiars per veure si realment estan bonificades o no.\nPer assegurar la teva tranquil·litat i la de la teva empresa, confia en els gestors de Palau i Associats. L’àmplia experiència i formació dels nostres professionals t’asseguraran obtenir els màxims resultats i beneficis contemplats en la llei i les noves decisions preses pels tribunals.\nMontse Palau – Fundadora de Palau i Associats i economista\nTags: empresa, llei de patrimoni, successions


Villa Adria Vodice Croàcia - Ofertes d'hotels amb els MILLORS DESCOMPTES EN LÍNIA\nObala Matice hrvatske 9, Vodice, Vodice, Croàcia, 22211 - Veure al mapa\nApartament 3 Habitacions amb Terrassa (5 Adults) (Three-Bedroom Apartment with Terrace (5 Adults) )\nApartament 2 Habitacions amb Sofà Llit (6 Adults) (Two-Bedroom Apartment with Sofa Bed (6 Adults))\nDissenyat tant per oci com per negoci, Villa Adria està situat idealment a Vodice; una de les localitzacions més populars de la ciutat. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat.\nVilla Adria ofereix un servei impecable i compleix amb totes les exigències dels més experimentats viatgers. A l'hotel s'hi pot gaudir d'unes comoditats de primera classe com aparcacotxes, servei d'habitacions, habitació familiar, restaurant, neteja en sec.\nLes instal.lacions de l'hotel han estat seleccionades amb cura per tal de satisfer el més alt grau de comfort i conveniència, amb aire condicionat, calefacció, balcó/terrassa, aparell de televisió, TV satèl•lit/cable a cada habitació. A més, l'oci que l'hotel ofereix assegurarà que tengui molt a fer durant el dia. Gaudeixi d'incomparable serveis i d'una localització de prestigi a Villa Adria.\nTots els tipus de viatgers (113) Parelles (18) Viatgers en solitari (2) Famílies amb infants petits (35) Famílies amb infants grans (23) Grups (36)\nApartament 2 Habitacions amb Sofà Llit (6 Adults)


Més treballadors sense contracte i més empreses il·legals a la Comunitat Valenciana\nEl cap de setmana comença amb cels clars i temperatures de fins 31ºC...\nMés treballadors sense contracte i més empreses il·legals a la Comunitat Valenciana (GVA)\nLa Policia de la Generalitat ha detectat enguany 309 activitats il·legals, 10 més que en 2016.\nLa ‘operació Ecosub’ acumula 41 detinguts i aflora 399 empleats sense donar d'alta.\nEls agents han detectat 707 apartaments turístics il·legals a la Comunitat Valenciana.\nJ. L. OBRADOR. 13.10.2017\nLa campanya d'inspeccions iniciada per la Policia de la Generalitat Valenciana en diversos àmbits, des del laboral al turístic passant pel comerç, ha donat com resultat un augment de les activitats il·legals detectades. Quan es parla d'economia submergida, sorgeix el dubte de si és un fenomen en auge o és el major zel en els controls el que fa aflorar l'anomenada activitat en B.\nL'estadística de la unitat policial adscrita a la Generalitat permet comprovar aquests repunts. La Policia autonòmica ha detectat fins a començaments d'octubre d'enguany 309 activitats il·legals (empreses, tallers, comerços) i ja supera les 299 de tot l'exercici passat.\nL'anomenada operació Ecosub ha permés detectar fins a octubre 137 empreses clandestines, 124 tallers irregulars i altres activitats il·legals: 6 fruiteries o punts de venda sense autorització, 16 magatzems (6 il·legals i 10 amb greus irregularitats) 9 locals de joc il·legal i un guia turístic també il·legal, segons han informat a 20minutos fonts de l'Agència Valenciana de Seguretat i Resposta a les Emergències. L'operatiu, a més, ha fet aflorar la presència de 399 treballadors sense contracte, enfront dels 218 de tot 2016 i ha provocat 41 detencions en tota la Comunitat Valenciana.\nA més, altres 48 persones no arrestades han sigut investigades per diferents irregularitats relacionades amb l'economia submergida. Fonts del cos policial adscrit a la Generalitat apunten a l'increment de la col·laboració amb els diferents departaments de l'Administració autonòmica com la clau d'aquest increment de les inspeccions i de les sancions.\nEn aquest sentit, les sinergies amb les àrees d'Ocupació, Comerç, Turisme o amb la Inspecció de Treball han permés incrementar l'efectivitat policial en la persecució d'aquestes irregularitats, apunten. A més, des del Govern valencià s'ha apostat per involucrar a la Policia autonòmica en aquestes labors d'inspecció i control de l'economia submergida.\nTallers, apartaments, joc i art\nAlacant registra uns majors nivells d'activitats irregulars en relació a les inspeccions realitzades.\nPer províncies, Alacant registra uns majors nivells d'activitats irregulars en relació a les inspeccions realitzades. En el cas dels tallers d'automòbils il·legals, dels 124 detectats fins al moment a la Comunitat Valenciana, 83 corresponen a aquesta província, 35 a la de València i 6 a la de Castelló.\nEn canvi, el major nombre d'inspeccions s'ha realitzat a València (426), per davant d'Alacant (332) i Castelló (18). La mateixa dinàmica es va donar l'any passat, quan Alacant va concentrar el 72% dels tallers il·legals de vehicles detectats a la Comunitat. Una cosa semblança succeeix en les inspeccions dels apartaments turístics, si bé és cert que en aquest cas el pes d'aquesta activitat econòmica és sensiblement major a Alacant.\nEl passat any, aquesta província va liderar els allotjaments irregulars, amb 444 detectats, enfront dels 247 a València i els 107 de Castelló. En el present any, de moment, acumula 286, molt prop de València (297) i a major distància de Castelló (124). Altres xifres de l'operació Ecosub corresponen a les propostes de sanció en matèria de joc (68) i a les obres d'art falsificades intervingudes (pintures i escultures), que han sigut 104 enguany.\nDemanen un augment dels efectius\nFonts de l'Agència Valenciana de Seguretat i Resposta a les Emergències assenyalen que la Policia de la Generalitat Valenciana necessita comptar amb més efectius per a poder desenvolupar la seua labor. En l'actualitat compta amb 400 agents i creuen que la xifra òptima hauria de rondar els 600.\nPublicada en la dirección url https://www.20minutos.es/noticia/3159178/0/mes-treballadors-sense-contracte-i-mes-empreses-illegals/ accede a la noticia online capturando este código en tu móvil


VallsDiari.cat | Dues peces de videodansa creades a Valls finalistes al prestigiós Utah Dance Film Festival\nDues peces de videodansa creades a Valls finalistes al prestigiós Utah Dance Film Festival\nÉs el tercer any consecutiu que alguna de les produccions de DansPXL té presència al festival\n«NIGRA» i «4ElEmEnts» són les dues produccions de videodansa de la productora audiovisual i fotogràfica de Valls especialitzada en dansa i arts escèniques DansPXL que són selecció oficial i finalistes a l’edició 2017 del Utah Dance Film Festival. Es tracta d’un certamen on les produccions de DansPXL han estat presents ja per tres anys consecutius, obtenint a més l’any passat el tercer premi a la categoria d’estudiants amb «15». Aquest any les peces de DansPXL competeixen a la categoria professional, on a més, són les úniques produccions espanyoles presents.\n«NIGRA» és una peça de videodansa dirigida per la vallenca Marta Arjona i protagonitzada per la ballarina vallenca establerta a Sarral, Mei Casabona, a qui acompanya el petit Saüc Bonet. L’equip tècnic d’aquesta producció, rodada a les instal·lacions de la Cooperativa Vinícola de Sarral, el completa el també vallenc Alberto Pérez-Mora com a operador de FlyCam. «NIGRA» narra una història de present, passat i futur a través de la dansa i el moviment. La peça es va estrenar en el marc de la Festa del Vi Novell 2016 a Sarral i ha estat Official Selection Muestra Internacional de Videodanza Mujer Siembra (Argentina) i finalista al Rollout Dance Film Festival (Macao).\n«4ElEmEnts» és una producció codirigida pels vallencs Alberto Pérez-Mora i Marta Arjona. Està protagonitzada pels ballarins Anita Àstrid i Borja Fernàndez a qui acompanya l’especialista en foc vallenc David Monnè. En aquest cas ens trobem amb una peça rodada entre la Fàbrica del Pla de Santa Maria i la desembocadura del riu Gaià, que tindrà la seva estrena mundial al festival de Utah després de ser selecció oficial amb la versió de 5 minuts a Choreoscope Barcelona.\nL’equip de DansPXL, liderat per Marta Arjona, es mostra molt satisfet de tornar a tenir presència a un festival com el de Utah. Durant les properes setmanes, DansPXL estarà rodant un nou projecte de videodansa pel Camp de Tarragona amb la ballarina mexicana Triana Botaya, amb qui viatjarà a Roma el proper mes de febrer.